AGINDUA, 2020ko uztailaren 28koa, Hezkuntzako sailburuarena, zeinaren bidez doktore ez diren ikertzaileak prestatzeko Doktoratu Aurreko Programako laguntza berriak eta laguntza-berritzeak arautu eta horietarako deialdia egiten baita 2020-2021 ikasturterako. - Eusko Jaurlaritza - Euskadi.eus\nAGINDUA, 2020ko uztailaren 28koa, Hezkuntzako sailburuarena, zeinaren bidez doktore ez diren ikertzaileak prestatzeko Doktoratu Aurreko Programako laguntza berriak eta laguntza-berritzeak arautu eta horietarako deialdia egiten baita 2020-2021 ikasturterako.\nEBAZTEN DUT : I. KAPITULUA PROGRAMAREN XEDEA ETA BALDINTZAK\n1. artikulua Xedea eta helburua.\n2. artikulua Ezarpen-zentroak.\n3. artikulua Jarduteko ildoak, modalitateak eta ezagutzaren arloak.\n6. artikulua Ezaugarriak.\n7. artikulua Doktorego-tesien zuzendarien eskakizunak.\n8. artikulua Proiektua.\n9. artikulua Ikertzaile onuradunen eskubideak.\n10. artikulua Ikertzaile onuradunen betebeharrak.\n11. artikulua Ezarpen-zentroaren eta erakunde kontratugileen betebeharrak.\n12. artikulua Laguntza onartzea.\n13. artikulua Laguntzari uko egitea.\n14. artikulua Bateraezintasunen araubidea.\n15. artikulua Laguntzaren baldintzak aldatzea.\n18. artikulua Ez-betetzea.\n19. artikulua Laguntza jasotzeko eskubidea galdu dela deklaratzeko eta, hala badagokio, laguntza itzultzeko prozedura.\n20. artikulua Datu pertsonalak.\nII. KAPITULUA LAGUNTZEN IZAPIDEAK ETA EBAZPENA ETA LAGUNTZAK ARGITARATZEA\n21. artikulua Organo kudeatzailea.\n22. artikulua Eskaerak formalizatzea eta aurkezteko epeak.\n23. artikulua Eskabideetako akatsak zuzentzea.\n24. artikulua Laguntzak emateko prozedurak.\nIII. KAPITULUA LAGUNTZA BERRIAK: IKERKETA OROKORRA ETA IKERKETA ESPEZIFIKOA\n25. artikulua Eskatzaileek bete beharreko eskakizunak.\n26. artikulua Betekizunak betetzea.\n27. artikulua Laguntza berrietarako nahitaezko dokumentazioa.\n28. artikulua Hautapen-prozesuko onarpen-prozedura.\n29. artikulua Aholku-batzorde espezifikoak, ebaluazio-irizpideak eta baremoa.\n30. artikulua Nola jokatu elkarrizketetan.\n31. artikulua Laguntza berriak esleitzeko prozedura.\n32. artikulua Ebazpena, ebazteko epea, jakinarazpena, errekurtsoak eta publikotasun-prozedura.\nIV. KAPITULUA LAGUNTZAK BERRITZEA\n33. artikulua Betekizunak.\n34. artikulua Betekizunak betetzea.\n35. artikulua Laguntzak berritzeko aurkeztu beharreko dokumentazioa.\n36. artikulua Esleipen-prozesua.\n37. artikulua Ebazpena, ebazteko epea, jakinarazpena, errekurtsoak eta publikotasun-prozedura.\nI. ERANSKINA EBALUAZIO-ARLOAK\nDoktore ez diren ikertzaileak prestatzeko doktoratu aurreko programa hau ikerkuntzako giza baliabideak sustatzeko politikan sartzen da, hain zuzen ere, Eusko Jaurlaritzako 2019-2022 Unibertsitate Planean eta Zientzia, Teknologia eta Berrikuntzarako Euskadi 2020 Planean; ildo horretatik, programaren helburua da lanbide-jarduera ikerkuntzara bideratu nahi duten goi-mailako tituludunen berariazko prestakuntza bultzatzea. Ekintza hori garrantzi handikoa da; izan ere, EAEk oraindik ahalegin handiak egin behar ditu ikerketarako giza baliabideak Europako beste herrialde batzuetan emendatu diren adina emenda daitezen. Halaber, errelebo-belaunaldi baten prestakuntza sustatu behar du zientzia- eta teknologia-gaietan. Hori guztia Ikertzailearen Gutun Europarrari eta Ikertzaileak Kontratatzeko Jokabide Kodeari (EEE/2005/251/CE) buruzko Europako Erkidegoko Batzordearen Gomendioaren arabera.\nDeialdi honetan, jarraipena ematen zaio 2018an atera zuten neutronikan eta partikula-azelerazioan ikerketa indartzeko laguntza-lerro espezifikoari; izan ere, gaur egun, interes bereziko arloa da hori Europar Batasunean, eta, bereziki, Euskal Autonomia Erkidegoan. EAEren etorkizun zientifiko, teknologiko eta industrialerako balio estrategikoa du arlo horrek, euskal I+G+b etorkizunean garatzeko aukera bat izateaz gain. EAEn arlo horretako komunitate zientifikoa indartzea eta zabaltzea lehentasunezko xedea da Europako Batzordeak Europako ESS Lund neutroi bidezko espalazio-iturriaren eragiketari dagokionez ezarritako xede zientifikoak finkatzeko.\nZientzia, Teknologia eta Berrikuntzari buruzko ekainaren 1eko 14/2011 Legearen (aurrerantzean, ZTBL) 20. artikuluan, ikertzaileen lan-izaerako lan-kontratuen modalitateak eta horiei aplika dakiekeen araubide juridikoa definitzen dira, eta, 21. artikuluan, berriz, doktoratu aurreko lan-kontratuaren modalitatean egindako kontratuen egoera juridikoa, kontratuen betekizunak, ordainsariak, dedikazioa eta aipatutako kontratuaren iraupena. Halaber, Doktoratu aurreko prestakuntza jasotzen ari diren langile ikertzaileen estatutua onartzen duen martxoaren 1eko 103/2019 Errege Dekretuaren (aurrerantzean EPIF) xedea izango da aurreko idatzi-zatian zehaztutako lan-harremanaren araubide juridikoa garatzea eta Doktoratu aurreko prestakuntza jasotzen ari diren langile ikertzaileen izaera definitzea.\nEskaera egiteko, Saileko egoitza elektronikoaren bitartez eskura daitekeen inskripzio-inprimakia bete beharko da, Administrazio Elektronikoari buruzko otsailaren 21eko 21/2012 Dekretuaren 28.1 artikulua aplikatuz; izan ere, dekretu horrek ezartzen duenez, interesdunak derrigorrez elektronikoki komunikatu beharko dira, baldin eta pertsona juridikoak edo pertsona fisikoen kolektiboak badira, eta pertsona horien gaitasun ekonomikoa edo teknikoa, lanbide-jarduera edo egiaztatutako bestelako arrazoiak direla-eta, pertsona horiek bermatuta badaukate sarbidea eta beharrezko bitarteko teknologikoak badituztela.\nLehendakariaren azaroaren 26ko 24/2016 Dekretuak EAEko Administrazioko sailak sortu, ezabatu eta aldatzen dituenak eta horien egitekoak eta jardun-arloak finkatzen dituenak sail honi eskumenak eman dizkio zientzia-alorreko politikan eta ikerketa teorikoa eta aplikatua sustatu eta koordinatzeko arloan.\nDeialdi hau honako printzipio hauen arabera ebatziko da: publikotasuna, lehia, objektibotasuna, ezarritako helburuak betetzeko eraginkortasuna eta administrazio publikoen dirulaguntzen jarduera arautzen duten baliabide publikoak esleitzeko eta erabiltzeko efizientzia, betiere EAEko Ogasun Nagusiaren Antolarauei buruzko Legearen Testu Bateginari jarraikiz (arazoaren 11ko 1/1997 Legegintza Dekretuak onartu zuena), eta kontuan hartuta Dirulaguntzei buruzko 38/2003 Lege Orokorra (Dirulaguntzen lege orokorraren erregelamendua onartzen duen uztailaren 21eko 887/2006 Errege Dekretuak garatu zuen lege hori) eta dirulaguntzei aplikatzekoak zaizkien gainerako xedapenak; era berean, erabilgarri dauden baliabide ekonomikoak aplikatuko dira, agindu honetan ezarritako irizpideei jarraikiz. Halaber, adierazi behar da Hezkuntza Sailaren 2020rako Dirulaguntzen Plan Estrategikoak deialdi hau jasotzen duela 1. helburu estrategikoa betetzeko dirulaguntza-lerroen barruan. Plan hori helbide honetan eskura daiteke: https:// www.euskadi.eus/dirulaguntzen-plan-estrategikoa/web01-s2hhome/eu/\nHorren ondorioz, eta kontuan izanik Euskal Autonomia Erkidegoko 2020ko ekitaldirako aurrekontu orokorrak onartzen dituen abenduaren 27ko 13/2019 Legea onartu dela,\nAgindu honen xedea da 2020-2021 ikasturterako doktore ez diren ikertzaileak prestatzeko Doktoratu aurreko Programako laguntzen oinarri arautzaileak ezartzea eta deialdia egitea. Doktorego-tesia gauzatzera zuzendutako ikerketa finantzatzera daude zuzenduta laguntzok. Deialdiak barne hartzen ditu bai laguntza berriak eta bai 2019-2020 ikasturterako emandako laguntza-berritzeak.\nDoktore titulua lortzeak esan nahi du laguntzaren xedea amaitu dela; beraz, horren gaineko eskubideak ere amaitu egingo dira. Kasu horretan, laguntza amaitzeak ondorio administratibo eta ekonomikoak izango ditu, doktorego-tesia defendatu eta hurrengo hilabeteko lehenengo egunetik aurrera.\nEzarpen-zentroak izango dira irabazi-asmorik gabeko unibertsitate edo ikerketa-erakunde publiko edo pribatuak; I+Gko ahalmen eta jarduera izango dute, eta egoitza soziala izango dute deitutako modalitate bakoitzean zehaztutakoarekin bat datorren lurralderen batean. Bai EHAEan bai Estatuan kokatuta dauden ezarpen zentroak, entitate kontratatzileak izango dira aldi beren.\nLaguntzaren onuradun direnek eta ezarpen-zentroa atzerrian dutenek doktoratu aurreko kontratua sinatu beharko dute Zientziaren Euskal Fundazioarekin (aurrerantzean, Ikerbasque). Fundazio horrek zentro kontratugile gisa jardungo du kasu horietan.\nPrograman honako jarduteko ildo hauek biltzen dira:\nLaguntza berrien lerroa, zeinaren bidez finantzatuko baitira ikerketa orokorrean prestatzen ari diren ikertzaileen kontratuak.\nBerritzeen lerroa, zeinaren bidez berritzen baitira 2019-2020 deialdian emandako laguntza berriak eta lehenengo berritzeak.\nLaguntza berrien lerroa, zeinaren bidez finantzatzen baitira ikerketa-arlo espezifikoetan prestatzen ari diren ikertzaileen kontratu berriak.\nBerritzeen lerroa, zeinaren bidez finantzatzen baitira ikerketa-arlo espezifikoetan 2019-2020 deialdian emandako laguntza berriak eta lehenengo berritzeak.\nLehiakide bakoitzak laguntza berrien lerro bakar batean orokorrak ala espezifikoak aurkeztu beharko du eskabidea.\nLehen deskribatutako lerroek modalitate hauek barne hartzen dituzte:\nAgindu honetako I. eranskinean daude zerrendatuta ikerketa orokorreko laguntza berriak eskatzeko aukera ematen duten ezagutza-arloak.\nIkerketa-arlo espezifiko hauetarako eska daitezke laguntza berriak:\nPolimeroen eta sistema makromolekularren ikerketari aplikatutako neutroien teknikak.\nEnergiarako materialen ikerketari aplikatutako neutroien teknikak.\nMaterial funtzionalen ikerketari aplikatutako neutroien teknikak.\nSistema biologikoen eta material bio-inspiratuen ikerketari aplikatutako neutroien teknikak.\nProgramaren zenbateko osoa, deialdi honetan, 8.700.864 eurokoa da, aurrekontu-ekitalditan eta jarduera-lerrotan banatuta taula honen arabera:\n100 laguntza berri emango da gehienez ikerketa orokorraren lerroan, eta horietatik 3 gehienez I modalitateari dagozkio.\n2 laguntza berri emango da gehienez ikerketa espezifikoaren lerroan, eta dauden hiru modalitateetan eman ahal izango dira.\nONURADUNAK, EZAUGARRIAK, ZUZENDARITZA ETA TESI-PRIEKTUA\nLaguntzaren onuradunak tesi-proiektua egingo duten pertsona fisikoak izango dira, eta horiek dira, aldi berean, eskatzaileak.\nEzingo dute agindu honetan araututako dirulaguntzen onuradun edo erakunde laguntzaile izan Dirulaguntzei buruzko azaroaren 17ko 38/2003 Lege Orokorraren 13. artikuluan eta Euskal Autonomia Erkidegoko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretuaren 50. artikuluan adierazitako betekizunak betetzen ez dituztenek.\nLaguntzek doktoratu aurreko kontratu baten ezaugarriak izango dituzte laguntzak erabiltzeko aldi osoan. Kontratuaren xedea izango da proiektu espezifiko eta berrietan ikerketa-lanak egitea, lanaldi osoko erregimenean. Doktoratu aurreko kontratu hori duten ikertzaileen kotizazioan, ZTBLren hemezortzigarren xedapen gehigarrian xedatutakoaren arabera, % 30eko murrizketa izango da gertakizun arruntetarako Gizarte Segurantzari ordaindu beharreko enpresa-kuotan.\nA eta B modalitateetan, kontratua idazki bidez egingo da ezarpen-zentroaren (enplegu-emaile gisa) eta prestakuntza-aldian den ikertzailearen artean (langile gisa).\nIraupena. Kontratuak urtebete iraungo du, kontratua sinatzen den egunetik hasita, agindu honen 10. artikuluan ezarritakoari jarraikiz; hala ere, laguntza hori beste hiru urtez luzatu ahal izango da, agindu honen IV. kapituluan xedatutakoaren arabera berritzen bada.\nHalaber, Desgaitasuna duten Pertsonen Eskubideen eta haien Gizarteratzearen Lege Orokorraren testu bateginak azaroaren 29ko 1/2013 Legegintzako Errege Dekretuaren bidez onartua ezarritako baldintzak betetzen dituen pertsona batekin sinatzen denean kontratua, gehienez ere sei urteko iraupena izango du, luzapenak barne.\nLaguntzaz baliatzeko 4 urteak (desgaituen kasuan, 6 urteak) elkarren segidakoak izango dira.\nZTBLn ezarritakoaren arabera, 48 hilabeteko laguntza eman ahalko da gehienez (72 hilabetekoa desgaitasuna duten pertsonei). Komenigarria da gogoratzea, ordea, Doktoregoko irakaskuntza ofizialak arautzen dituen urtarrilaren 28ko 99/2011 Errege Dekretuaren 3. artikuluaren 2. puntuan ezartzen dela doktorego-ikasketen iraupena hiru urtekoa izango dela gehienez, lanaldi osoko dedikazioan, doktoregaia programan onartzen denetik hasi eta doktorego-tesia aurkezten den arte. Programaren ardura duen batzordeak baimena eman ahal izango du beste urtebetez luzatzeko, baldin eta, hiru urteko epea igaro ondoren, ez bada aurkezten tesia gordailutzeko eskabidea.\nDesgaitasunen ondorioz hezkuntza-beharrizan bereziak dituzten ikasleentzat, unibertsitateek laguntza eta aholkularitza emateko zerbitzu egokiak eduki behar dituzte, eta zerbitzu horiek ebaluatuko dute curriculuma egokitzearen edo ibilbide edo ikasketa alternatiboen beharra.\nEgoera hauetakoren bat jazoz gero, ikertzaileen kontratuaren iraupena eten egingo da: aldi baterako ezintasuna, haurdunaldiko arriskua, amatasuna, adopzioa edo harrera, edoskitzaroko arriskua edota aitatasuna. Kasu horietan, etendako denbora berreskuratu ahal izango da interesdunak hala eskatzen badu, laguntza amaitzen denean, betiere laguntzari uko egin ez badio eta errebokatu ez bada. Eskaera hori Ikerketa Zuzendaritzak baimendu beharko du, baldin eta berreskuratzeko aldia gutxienez 60 egunekoa bada eta aurrekontu-baliabideek hori ahalbidetzen badute.\nLaguntza hori erabiliko da zentro enplegatzaileak ordainsari gordina eta enpresa-kuota ikertzaileen Gizarte Segurantzari ordaintzeko.\n2020-2021 ikasturterako zuzkidurak, edozein modalitatetan, honako hauek izango dira:\nEzarpen-zentroarekin izenpetutako doktoratu aurreko kontratuak jasoko ditu kopuru horiek gutxieneko ordainsari gisa, erakunde kontratatzailearen kontura osatu daitezkeela baztertu gabe. Hala bada, gehikuntza horri dagokion enpresa-kuotaren zati proportzionala ordaindu beharko du erakunde kontratatzaileak.\nAsegurua. Hargatik eragotzi gabe onuradunei dagokien Gizarte Segurantzaren estaldura, laguntzek erantzukizun zibileko eta istripuen aseguru bat barne hartuko dute, zeina EAEko Administrazio orokorrak kudeatuko baitu. Horrez gain, I modalitateko ikertzaileak bidaiako asistentzia-aseguruaren onuradun izango dira. Aseguru horren estaldurak aldaezinak dira.\nBidaia-gastuak eta bisatu-gastuak. I modalitatearen onuradunak diren ikertzaileentzat osagarri bat ezarriko da lekualdatutako zentrora joan-etorriko bidaia bat finantzatzeko urtean. Bidaia horren zenbatekoa honako taula hau kontuan hartuta ezarriko da:\nEra berean, 200 euroko gehigarria emango da bisatua izapidetu behar den egonaldietarako.\nBidaia-gastuetara eta bisatu-gastuetara bideratutako zenbatekoa ezarpen-zentroari ordainduko zaio, eta ezarpen-zentroak ordainketa bakar batean ordainduko dio onuradunari zenbateko hori, bigarren hileko ordainsarian.\nOrdaintzeko modua. Laguntza zatika ordainduko zaie erakunde kontratatzaileei, laguntzaren % 13a ordainduko da dirulaguntza emateko ebazpena eman eta laguntza onartu ondoren. Gainerakoa hiru ordainketa berdinetan ordainduko da, 2021eko otsailean, maiatzean eta irailean, hurrenez hurren.\nBigarren ordainketa egiteko, onuradunek kontratuaren kopia aurkeztu beharko dute, edo, hala badagokio, kontratuaren luzapenen kopia, aplikazio informatikoaren bidez, agindu honen 10. artikuluko 3. puntuan ezartzen den bezala.\nLaguntzaren onuraduna atxikita dagoen unibertsitatearekin edo ikerketa-zentroarekin lotura iraunkorra izan eta zerbitzu aktiboan dagoen doktore batek zuzendu ahal izango du doktorego-tesiaren proiektua.\nTesiaren zuzendariak kontratu-lotura ez-iraunkorra badu laguntzaren onuraduna atxikita dagoen unibertsitatearekin edo ikerketa-zentroarekin, eskatutako proiektua gauzatzeko epe osoaren iraupen bera izan beharko du kontratuak, gutxienez. Proiektuaren zuzendariak baldintza hori betetzen ez badu, nahitaezkoa izango da laguntza-aldi osoa beteko duen zuzendarikide baten parte-hartzea, ikastetxearekiko loturari dagokionez.\nEskabide bakoitzean tesi-proiektua zuzenduko duten bi pertsona agertuko dira, gehienez, zuzendari eta zuzendarikide modura; eskubide eta betebehar berak izango dituzte bi pertsona horiek.\nDoktorego-tesiaren proiektuaren zuzendariak edo zuzendarikideak ezingo du eskabide batean baino gehiagotan azaldu deialdi honetako modalitateetan.\nDoktorego-tesiaren proiektu baten zuzendaritza edo zuzendarikidetza bere gain hartzen duenak, eskatzaileak hautatutako doktorego-programak ezarritako eskakizunak ere bete beharko ditu doktorego-tesien zuzendaritza eta zuzendarikidetzari dagokionez.\nZuzendariek laguntza-eskabidea aurkezten dutenean egiaztatu beharko dute eskakizunak betetzen dituztela, eta laguntza amaitu arte eutsi beharko diote horri.\nIkerketa-proiektua gauzatzeko behar duten laguntza jasotzea ezarpen-zentrotik, zentro horrek ahal duen neurrian.\nSailetan eta institutuetan integratuta egotea, eta horietan parte hartzea, bere ezarpen-zentroko estatutuak adierazten duen moduan.\nEzarpen-zentroko estatutuak ematen dizkion opor-erregimena, lizentziak eta baimenak erabiltzea.\nDagokion laguntza ekonomikoa jasotzea deialdi honetan ezarritakoaren arabera.\nBeste ezarpen-zentro batzuetan hiru hileko egonaldi bat egitea laguntzaren lau urteetan zehar, kontuan hartuta Hezkuntzako sailburuaren urteroko agindua, zeinaren bidez egiten baita Hezkuntza Sailak finantzatutako ikertzaileen prestakuntzarako programako beken ezarpen-zentroetatik kanpo egonaldi laburrak egiteko laguntzen deialdia. Beste administrazio edota ezarpen-zentro batzuek ematen dituzten antzeko aginduak ere hartuko dira kontuan.\nNorberaren ekarpenarekin bat etorriz, ikerketan egindako prestakuntza-jardueratik eratorritako jabetza intelektualaren eskubideak baliatzea, apirilaren 12ko 1/1996 Legegintzako Errege Dekretuak onartutako Jabetza Intelektualaren Legearen testu bateginak ezarritakoari jarraikiz. Eskubide horiek ez dute menpekotasunik izango egindako ikerketak sorrarazi ditzakeen beste eskubide batzuekiko, eta horiekin osagarri eta metagarri izango dira. Horrek ez du eraginik izango lan kolektibotik eratorritako baldintzatzaileetan, prestatzen ari den ikertzailea ikerketa-proiektu kolektibo batean parte hartzen ari denean edo horri lotuta dagoenean.\nIndustria-jabetzaren gaineko eskubideei dagokienez, deialdi bakoitzak xedatutakoa hartuko da kontuan, Patenteei buruzko martxoaren 20ko 11/1986 Legearen esparruan. Horrez gain, urtarrilaren 18ko 55/2002 Errege Dekretuak ikerkuntza-erakunde publikoetan egindako asmaketak ustiatzeari eta lagatzeari buruzkoak xedatutakoa ere hartuko da kontuan, hala dagokionean. Aipatutako eskubide horiek ez dute, inola ere, soldata-izaera izango.\nZTBLk 14. artikuluan ikertzaileentzat onartutako guztiak.\nEzarpen-zentroak aitortutako, eta deialdi honetan ezarritakoarekin bat datozen eskubide guztiak.\nPrestakuntza jasotzen ari diren Ikertzaileen Estatutuak aitortzen dizkien beste guztiak.\nAgindu honen bidez deitzen diren laguntzen onuradunek Dirulaguntzei buruzko azaroaren 17ko 38/2003 Lege Orokorraren 14. eta 46. artikuluetan araututako betebeharren araubidea bete beharko dute; bete beharko dute, halaber, azaroaren 11ko 1/1997 Legegintzako Dekretuaren bidez onartutako Euskadiko Ogasun Nagusiaren Antolarauei buruzko Legearen Testu Bateginaren 50.2 artikulua; zehazki, honako hauek bete beharko dituzte:\nJarraian adierazten diren egunetan sartzea ezarpen-zentroan:\nLaguntza berri baten onuraduna 2021eko urtarrilean kontratua formalizatu eta sartuko da bere ezarpen-zentroan. Hasiera hori, bai ondorio ekonomikoetarako, bai denbora zenbatzeko, bai Gizarte Segurantzan alta emateko, 2021eko otsailaren 1a baino lehen izan beharko da.\nOnuraduna 2021eko urtarrilaren 31 baino geroago hasten bada lanean, emandako laguntza baliogabetu egingo da Unibertsitate eta Ikerketako sailburuordearen ebazpen baten bidez.\nLaguntza berritzea lortzen duten ikertzaileek prestakuntza-jarduerarekin jarraitu beharko dute, etenaldirik egin gabe, eta dagokien ezarpen-zentroaren lan-egutegia bete beharko dute.\nOnuradun berriak eta berrituen onuradunak ezarpen-zentroan sartu direla egiaztatu beharko da, zentroko atxikipen-departamentuaren zuzendariak eta ikerketa-proiektuaren zuzendariak sinatutako agiri bidez. Agiriak atxikipenerako aurreikusitako data berbera izan beharko du. Idazki hori Ikerketa Zuzendaritzara bidaliko da, 2021eko otsailaren 15a baino lehen, onuradunak laguntza-eskabidea egiteko erabili duen aplikazio informatikoaren bidez.\nIkerketa-jarduera dedikazio esklusiboko erregimenean gauzatu beharko da, agindu honetako 14. artikuluan ezarritakoa bazter utzi gabe.\nEzarpen-zentroarekin edo Ikerbasquerekin sinatutako kontratu berrien edo berrituen kopia bidaltzea Ikerketa Zuzendaritzari, aplikazio informatikoaren bidez, kontratua sinatu eta gehienez ere 21 egun naturaleko epean.\nIkerketa Zuzendaritzari jakinaraztea, aplikazio informatikoaren bidez, ikerketa-premiek eragindako irteerak, astebete baino denbora gutxiagorako direnean eta Espainiara egiten direnean. Ikerketa-arrazoien ondorioz, ezarpen-zentrotik aldi baterako atera behar izanez gero, Ikerketa Zuzendaritzari jakinarazi behar zaio.\nLaguntza ematea ekarri zuten hasierako baldintzetan izandako edozein aldaketa (proiektua, proiektuaren zuzendaritza, ezarpen-zentroa, etab.) jakinaraztea Ikerketa Zuzendaritzari eta ezarpen-zentroari, aplikazio informatikoaren bidez.\nLaguntzari uko eginez gero, Ikerketa Zuzendaritzari eta ezarpen-zentroari jakinaraztea, aplikazio informatikoaren bidez, 13. artikuluan xedatutako baldintzei jarraikiz.\nDoktorego-araudietan aurreikusitako epeetan lortzea doktoregoa. Lortu ezean, itzultzeko prozedura hasiko da.\nDoktore-titulua lortuz gero, Ikerketa Zuzendaritzari eta ezarpen-zentroari jakinaraztea, informatika-aplikazioaren bidez, 10 egutegi-eguneko epean beranduenez, titulua lortzen den egunetik aurrera.\nLaguntza erabiltzeko epea amaitu eta hurrengo hilabetean, gehienez 10 orrialdeko txostena aurkeztea, aplikazio informatikoaren bidez, egindako ikerketa-jarduera guztiei eta haien emaitzei buruz. Txostenak proiektuaren zuzendariaren bermea izan beharko du.\nLaguntza erabili bitartean egiten diren argitalpen guztietan eta doktorego-tesian azaltzea Eusko Jaurlaritzako Hezkuntza Sailak doktore ez diren ikertzaileak prestatzeko duen doktoratu aurreko programaren onuradun dela.\nAprobetxamenduz gauzatzea ikerketa-proiektuko lan-planean eta doktorego-programan aurreikusitako jarduerak.\nEzarpen-zentroaren funtzionamenduko, segurtasuneko eta lan-osasuneko arauak onartzea, ezagutzea eta betetzea.\nErakunde batzuentzat diharduela kontuan hartuta, ikerketa-jarduera gauzatzeko orduan erakunde horien izenak erabiltzea, barne-araudien eta erakundeek sinatutako akordio eta hitzarmenen arabera.\nZientzia hedatzeko kanpainetan parte hartzea, ezarpen-zentroko komunikazio-politikaren esparruan.\nZientzia-alorreko prestakuntza eta esperientzia-trukea sustatzeko politikaren esparruan Ikerketa Zuzendaritzak antolatutako jardueretan parte hartzea.\nDirulaguntza jasotako egoeraren xedea edo izaera asko aldatzen duen edozein gorabeheraren berri ematea, baita Hezkuntza Sailari laguntzea ere, jarduera horien egiaztapen-, inspekzio-, jarraipen- eta kontrol-prozeduretan.\nLaguntzen zertarakoa fiskalizatzeko dituzten zereginak aurrera eramanez, Kontrol Ekonomikoko Bulegoak eta Herri Kontuen Euskal Epaitegiak eskatzen dieten informazio oro ematea.\nEdonola ere, diru-zenbatekoak jasotzeko eta laguntza berritzeko, prestatzen ari den ikertzaileak bere betebeharrak bete beharko ditu. Betebehar horiek ez badira betetzen, laguntza ezeztatzeko dagokion prozedura bideratu ahal izango da, baita, hala badagokio, laguntza itzultzeko prozedura ere.\nEra berean, agindu honetako laguntzen onuradunei ez zaie laguntzarik emango, ezta emandakoa ordainduko ere, baldin eta EAEko Administrazio Orokorrak eta haren erakunde autonomoek emandako izaera bereko laguntzen edo dirulaguntzen esparruan itzultze- edo zehatze-prozeduraren bat bukatu gabe eta izapidetzen badute.\nEzarpen-zentroak honako betebehar hauek izango ditu, kontratu-aldian ikertzailearekiko kontratu-harremanetik sortzen direnez gainera:\nLaguntzaren onuradun den ikertzaileari lan-kontratua egitea ZTBLn helburu horretarako ezarritakoaren arabera, betiere indarrean dagoen lan-arloko legeriari jarraikiz, eta agindu honetan adierazten diren iraupen, ordainsari eta gainerako eskakizunak kontuan hartuta.\nIkerketa Zuzendaritzari jakinaraztea, baldin eta laguntza emateko hasierako egoera aldatzen bada, egoera hori eten edo aldatzen bada, edo bateraezintasuna dakarren beste edozein kausa sortuz gero; gainerako gorabeheren berri ere eman beharko da, baldin eta laguntzaren xedea normaltasunez betetzea eragotz badezakete. Beranduenez 21 egutegi-eguneko epean eman beharko da gorabehera horien berri, gertatzen diren egunetik aurrera.\nOnuradunei behar duten laguntza ematea, eta beren jarduera ongi gauzatzeko behar dituzten bitartekoak, tresnak edo ekipoak erabiltzeko aukera ematea.\nPrograma behar bezala garatzen dela zaintzea; onuradunari ezin zaio eskatu bere ikerketaren garapenarekin lotuta ez dagoen beste jarduerarik egitea.\nIkertzaileari aukera ematea, ikertzen ari den departamentuetan, institutuetan eta erakunde publiko edo pribatuetan integratzeko.\nLaguntza-programa honen barruan ezarpen-zentroaren eta ikertzailearen artean egindako kontratuek adierazi beharko dute Eusko Jaurlaritzako Hezkuntza Saileko finantza-laguntza dutela Doktore ez diren ikertzaileak prestatzeko doktoratu aurreko Programaren bitartez.\nKontrol Ekonomikorako Bulegoak eta Herri Kontuen Euskal Epaitegiak dirulaguntzen destinoa fiskalizatzeko lanetan eskatzen dieten informazio guztia aurkeztu beharko dute.\nEzarpen-zentroak 2022ko lehen hiruhilekoan justifikatu beharko du zertan erabili dituen agindu honetan araututako laguntzengatik jasotako funtsak. Helburua da erregularizatzea zentro horiei ikertzaileen ordainsari gordinetarako ordaindutako zenbatekoen eta, agindu honetan jasotako egoera guztiak aplikatuta, azkenean ematen direnen arteko aldea.\nI modalitateko onuradunen ezarpen-zentroek 1.c, 1.d eta 1.e apartatuetan adierazitakoa soilik hartuko dute kontuan.\nEzarpen-zentroak nahitaez bete beharko du EAEko Ogasun Nagusiaren Antolarauei buruzko Legearen testu bateginaren VI. titulua (EAEko administrazio publikoen laguntzen eta dirulaguntzen araubideari buruzkoa), erakunde kolaboratzaile den aldetik, baita dirulaguntzei buruzko azaroaren 17ko 38/2003 Lege Orokorraren 14. artikuluan adierazitakoa ere.\nAgindu honetan araututako doktoratu aurreko laguntzaren onuradunak 10 egun balioduneko epea izango du laguntzari espresuki eta idazki bidez uko egiteko, ebazpena www.euskadi.eus egoitza elektronikoaren iragarki-taulan jakinarazten denetik aurrera. Horrelakorik egin ezean, laguntza onartutzat hartuko da.\nPrestakuntza-aldian diren ikertzaileek laguntza onartzen badute, ulertuko da 9. eta 10. artikuluetan jasotako eskubideak onartzen dituztela eta betebeharrak beteko dituztela.\nBehin kontratua formalizatuta eta laguntzak irauten duen bitartean, onuradunak laguntza horri uko egin ahal izango dio, modu justifikatuan. Ukoa bide telematikoz jakinarazi beharko da, aplikazio informatikoaren bidez, eta Ikerketako zuzendariari zuzendutako idazki baten bidez. Idazki hori ikertzaileak eta ezarpen-zentroko legezko ordezkariak sinatu beharko dute, eta bertan arrazoiak agertzeaz gain ukoak zein egunetan izango dituen ondorioak adieraziko da. Jakinarazpen hori ukoaren ondorioen data baino 10 egun baliodun lehenago egin beharko da, gutxienez.\nUko-egiteak Unibertsitate eta Ikerketako sailburuordearen ebazpen baten bidez onartuko dira.\nkertzaileek uko eginez gero, zentro enplegatzaileakk itzuli egin beharko ditu kontratua finantzatzeko erabili ez diren zenbatekoak. Uko egitearen ondorio ekonomikoak uko egiten den egun berean gertatuko dira, bidegabeko ordainketak egin badira egin beharreko itzulketei kalterik egin gabe. Laguntzari dagokion lehen urteko lehen hiruhilekoan uko egiten bazaio, onuradunak uko egin arte jasotako zenbateko garbia itzuli beharko du.\nAgindu honetako laguntza jasoz gero, oro har, ezin izango da funts publikoekin edo pribatuekin finantzatutako beste laguntzarik jaso xede bera baldin badu, ez eta soldatarik ere.\nIkerketa Zuzendaritzak baimena eman ahal izango du prestakuntza helburua duten irakasle-lanetan laguntzeko; urtean 60 orduz, gehienez ere eta guztira 180 orduz kontratua luzatzen den aldi osoan, beti ere laguntzaren ikerketa-helburuari inolako kalterik eragin gabe.\nLankidetzaren baimen-eskaera egiteko erabili den aplikazio informatiko beraren bidez eskatuko da lankidetza-baimena. Horretarako, aplikazio horretan dagoen txantiloia bete beharko da; irakaskuntzan laguntzen hasteko aurreikusitako eguna baino hamabost egun lehenago gutxienez eskatu beharko da baimen hori, eta, ikerketa-arloan eskumena duen errektoreordearen onarpena izateaz gain, atxikipen-saileko zuzendariak, doktorego-tesiaren proiektuaren zuzendarikideak, hala badagokio, eta ikertzaileak sinatu beharko dute eskabidea.\nAgindu honen babesean emandako laguntza bat erabiltzea bateragarria da prestatzen ari diren ikertzaileen ezarpen-zentroak ez diren zentroetan egonaldi laburrak egiteko laguntzekin, 9.5 artikuluan jasota ageri den bezala.\nAgindu honen babesean laguntza bat jasotzea bateraezina da edozein ikasketa arauturekin, edozein dela ere ikastaroa emateko modalitatea, presentziala edo urrutikoa.\nIkerketa Zuzendaritzak baimena eman ahal izango du onuradunak ordainsariak jaso ditzan onuradunak berak gauzatzen duen ikerketarekin zuzenean lotutako irakaskuntza-zereginengatik (ikastaroak, hitzaldiak edo txostenak) edo ikerketa-lanengatik (liburuak, artikuluak edo erakusketak) jasotzen baditu, baldin eta horiek guztiak aldizkakoak eta ezohikoak badira. Ordainsari horiek ezin izango dute laguntzaren urteko zenbateko gordin osoaren % 30 gainditu.\nHalaber, laguntza horiek ikertzaileak jardunean hasteko eta prestatzeko direnez, ezingo da ikertzaileak prestatzeko laguntza berririk jaso, baldin eta diruz lagundutako programa amaitzen bada balizko berritzeak barne hartuta edo hari uko egiten bazaio.\nAgindu honen babesean emandako laguntza bat erabiltzea ez da bateragarria, agindu honen ebazpena baino lehen, ZTBLren 21. artikuluan xedatutakoaren babesean egindako doktoratu aurreko kontratu bat erabiltzearekin.\nLaguntza emateko kontuan izandako baldintzak aldatzen badira, edo, hala dagokionean, administrazio honek edo beste Administrazio Publiko batzuek emandako beste laguntza batzuk aldi berean lortzen badira, dirulaguntza emateko ebazpena aldatu ahal izango da, betiere agindu honetan ezarritako gutxieneko baldintzak betez gero. Ondorio horietarako, Unibertsitate eta Ikerketako sailburuordeak dagokion likidazio-ebazpena emango du, zeinetan emandako zenbatekoak berriz doituko baitira, eta laguntza horiek emateko ezarritako irizpideak eta mugak aplikatuko. Hartzaileek, beraz, sobera jasotako zenbatekoak itzuli beharko dituzte. Baldintzak aldatzeak emandako dirulaguntza osoa edo haren zati bat itzuli beharra baldin badakar, 19. artikuluan araututako itzulketa-espedientea hasiko da.\nIkerketa Zuzendaritzak egin beharko du prestakuntza-aldian diren ikertzaileek gauzatutako lanaren jarraipen zientifikoa eta teknologikoa. Horretarako, prozedura egokiak ezarriko ditu, eta egoki irizten dituen organo, batzorde edo adituak izendatu ahal izango ditu, laguntzaren aplikazioaren beharrezko jarraipen- eta egiaztapen-jarduerak gauzatzeko, eta, agindu honetan kasu bakoitzerako berariaz ezartzen den informazioaz gain, beharrezkotzat jotzen duen informazio osagarria aurkez dadila eskatzeko.\nJasotako zenbatekoak eta horiei dagozkien dirulaguntzen arloan aplikatzekoak diren berandutze-interesak itzultzeko prozedurari ekingo zaio pertsona onuradunak eta/edo ezarpen-zentroak edo erakunde kontratugileak egoera hauetakoren bat suertatuz gero: EAEko Ogasun Nagusiaren Antolarauei buruzko Legearen 53.1 artikuluan adierazitako kasuetako batean erortzea; agindu honetan eta bete beharreko gainerako arauetan aipatutako baldintzak edo betebeharrak ez betetzea; dirulaguntza emateko kontuan hartu ziren baldintzak ez betetzea azaroaren 11ko 1/1997 Legegintzako Dekretuaren 53. artikuluan eta dirulaguntzei buruzko azaroaren 17ko 38/2003 Lege Orokorraren 37. artikuluan ezarritakoaren arabera, edo laguntzak emateko ebazpenean arautzen diren baldintza edo betebeharrak ez betetzea.\nAgindu honetan aurreikusitakoak betetzen ez direnean, prozedura hau beteko da:\nUnibertsitate eta Ikerketako sailburuordeak emango dio hasiera prozedurari, eta Ikerketako zuzendariak jakinaraziko du.\nAlegazioak jaso ondoren, edo epea igaro bada alegaziorik jaso gabe, amaiera emango zaio prozedurari, Unibertsitate eta Ikerketako sailburuordearen ebazpen baten bidez.\nEbazpenak ulertzen badu arauak ez direla bete, laguntza jasotzeko eskubidea galdu dela aitortuko du, eta, hala badagokio, adieraziko du kopuruak EAEko Diruzaintza Nagusiari itzuli behar zaizkiola, gehi laguntza ordaindu zenetik dagozkion dirulaguntzen arloan aplikatzekoak diren berandutze-interesak; horretarako epea, gehienez ere, bi hilabetekoa izango da, ebazpena jakinarazten denetik aurrera. Aldi hori borondatezko alditzat joko da.\nBorondatezko aldian laguntza itzultzen ez bada, horren berri emango zaio Ogasun eta Ekonomia Saileko Ogasuneko eta Finantza Politikako Sailburuordetzari, aplikatu beharreko legezko arauek xedatutakoari jarraikiz jardun dezan.\nEskatzaileen datu pertsonalak «dirulaguntzak eta laguntzak» izeneko tratamendu-jardueraren bidez tratatuko dira.\nDatu pertsonalak tratatzeko modua honako arauei jarraiki egingo da: Datu Pertsonalak Babesteari eta eskubide digitalak bermatzeari buruzko abenduaren 5eko 3/2018 Lege Organikoa eta Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamendua (datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa).\nEusko Jaurlaritzaren Egoitza Elektronikoan https://www.euskadi.eus/zerbitzu_elkartzea/2020/2020-2021-predoc-laguntza-berrien-eta-laguntza-berritzeen-deialdia/web01-tramite/eu telematikoki eskuragarri egongo den inprimakiaren bitartez baizik ezingo da egin eskabidea. Helbide horretatik, izangaia ikerketako aplikazio informatikoan sartuko da, eta bertan alta hartu beharko du erabiltzaile moduan, eta aplikazioan zehaztutako jarraibideak bete. Eskatzailearen identitatea egiaztatu egingo da, pertsona horren esanbidezko baimenarekin, datuak egiaztatzeko zerbitzuaren bitartez. Zerbitzu hori Administrazio Elektronikoari buruzko 21/2012 Dekretuaren bigarren xedapen gehigarrian jasota dago.\nEskabide telematikoa osorik bete ondoren, eskatzailea Egoitza Elektronikoak onartutako sinadura elektronikoko edozein sistemaren bidez identifikatu beharko da, eta eskabidea erregistratzeko prozesu elektronikoa osatu beharko du; hau da, eskabide bat sinadura elektronikoaren bidez baliozkotzeko, haren erregistroa jaso beharko da. Hori ziurtatzeko, eskatzaileak dokumentazioa aurkezteko erregistro elektronikoa eskura dezake, «R/e frogagiria bistaratzea» aukeraren bidez. Ez da onartuko bete gabeko eta elektronikoki osorik erregistratutako eskaerarik\nHelbide honetan daude argitaratuta identifikazio elektronikorako onartutako sistemak: https://www.euskadi.eus/identifikazio-elektronikorako-onartutako-bitartekoak/web01-sede/eu/\nAgindu hau EHAAn argitaratu eta biharamunean hasiko da eskabide berriak eta berritzeak aurkezteko epea, eta 2020ko irailaren 9an amaituko da.\nIzangai bakoitzak eskabide bakar batekin parte hartu ahal izango du deialdi honetan.\nEskabideak aurkezteko epea amaitu ondoren, ezingo da eskabiderik aldatu, aginduan zehazten diren salbuespenetan izan ezik.\nAgindu honetako II., III. eta IV. eranskinetan azaltzen dira eskabide-ereduak.\nLaguntzen eskabideak oso-osorik beteta etorri ezean, edo manuzko agiri guztiekin batera aurkezten ez badira, Administrazio Publikoen Administrazio Prozedura Erkidearen 39/2015 Legearen 68.1 artikuluaren arabera, interesdunari eskatuko zaio akats hori zuzentzeko edo nahitaezko agiriak telematikoki aurkezteko hamar laneguneko epe luzaezinean. Akatsak zuzentzeko prozedura, 2. artikuluaren 2. eta 3. apartatuetan ezarritakoaren arabera egingo da. Eskatzaileak hala egiten ez badu, eskaera egiteari uko egin diola ulertuko da; hala ere, Administrazioak uko-egite edo atzera-egite hori adierazten duen berariazko ebazpena eman beharko du. Administrazio Publikoen Administrazio Prozedura Erkidearen 39/2015 Legearen 21.1 artikuluan arautzen den moduan jakinarazi beharko da ebazpen hori.\nZuzentzeko errekerimendua jakinarazteko, zuzendu beharreko eskabideen zerrenda argitaratuko da www.euskadi.eus helbidean, egoitza elektronikoko iragarki-taulan.\nDeialdi honetan aurreikusitako laguntza berriak lehiaketa bidez emango dira, publizitateari, gardentasunari, objektibotasunari, berdintasunari eta bereizkeriarik ezari buruzko printzipioen arabera.\nLaguntzak dagoen aurrekontua kontuan izanik berrituko dira, betiere, eskabidea garaiz eta forma egokian aurkezten bada, eta 33. artikuluan ezarritako baldintzak betetzen direla agirien bidez egiaztatzen bada.\nEAEko udalerriren batean erroldatuta egotea eskabidea aurkezteko unean; 2020ko urtarrilaren 1etik hasita A modalitatean aurkeztuz gero, edo 2018ko urtarrilaren 1etik hasita B edo I modalitateetan aurkeztuz gero.\nDoktorego ofizialeko programa batean matrikulatuta edo onartuta dagoela egiaztatzea.\nHala eta guztiz ere, deialdian parte hartzeko eskabidea onartuko zaie 2020ko azaroaren 15erako doktorego-programan onartuak izatea espero duten pertsona guztiei. Eskabide hori behin-behinean ebaluatuko da, eta, behin betiko onartzeko, eskatzaileak Ikerketa Zuzendaritzara programan onartu dutela egiaztatzen duen dokumentazioa igorri beharko du aplikazio informatikoaren bidez.\nHonako titulazio hauetakoren bat duela egiaztatzea:\nGraduko eta unibertsitate-masterreko Espainiako titulu ofiziala. Ikasketa horien guztien iraupena 300 ECTS kreditukoa izango da gutxienez.\nEspainiako unibertsitate-titulu ofiziala (Lizentziatura, Arkitektura, Ingeniaritza, Arkitektura teknikoa, Ingeniaritza teknikoa, Diplomatura), edo Europako Goi-mailako Hezkuntzaren Esparrua osatzen duen beste herrialde batekoa, masterrerako sarbidea lortzeko gaitzen duena, urriaren 29ko 1393/2007 Errege Dekretuaren 16. artikuluan ezarritakoaren arabera, eta unibertsitate-ikasketa ofizial guztietan gutxienez 300 ECTS kreditu gainditu izana; horietatik, gutxienez 60 master-mailakoak izango dira.\nNolanahi ere, kautelaz onartuko dira eskabidea egiten den unean, master amaierako lanaren kalifikazioaren zain daudelako soilik, masterreko ikasketak bukatu ez dituzten eta doktorego-programan sartzeko master-titulua 2020ko urrirako lortzea espero duten pertsonen eskabideak. Eskabidea behin betiko onartuko da, eskatzaileak 2020ko urriaren 31 baino lehen Ikerketa Zuzendaritzara masterra amaitu duela egiaztatzen duten agiri ofizialak igortzen dituenean.\nDoktorego-ikasketetan sartzeko titulua ematen duen herrialdean ahalmena ematen duten atzerriko hezkuntza-sistemen arabera lortutako titulua.\nGoi-mailako hezkuntzarako kualifikazioen espainiar esparruko 3. mailari dagokion baliokidetasuna eskuratu duen unibertsitate-titulu ofiziala, azaroaren 21eko 967/2014 Errege Dekretuarekin bat etorriz. Errege-dekretu horrek ezartzen ditu Unibertsitateko titulazio eta ikasketa-maila ofizialarekin homologatzeko eta haren baliokidetzat jotzeko zein ikasketak baliozkotzeko baldintzak eta prozedura, atzerrian egindako goi-mailako ikasketei dagokienez, baita kualifikazioen espainiar esparruaren baitako mailen baliokide direnak zehazteko prozedura ere, arkitekto, ingeniari, lizentziatu, arkitekto teknikoa, ingeniari teknikoa zein diplomadun goi-mailako titulu ofizialei dagokienez.\nGradu, lizentziatura, arkitektura, ingeniaritza, arkitektura tekniko, ingeniaritza tekniko edo diplomatura ikasketen amaiera-data 2016ko ekaina izango da, edo geroagoko data, honako salbuespen hauekin:\nAmaiera-data 2014ko ekaina edo geroagoko data izan daiteke 2014ko ekainetik 2016ko ekainera bitarte, gutxienez 3 hilabetez, 3 urtetik beherako seme-alabak artatzen eta zaintzen aritu diren eskatzaileen kasuan.\n6 puntu 10., 11. eta 12. arloak egiteko.\n6,5 puntu 1., 2., 3., 8., 9., 13., 15. eta 16. arloak egiteko.\n6,5 puntu ikerketa espezifikoko arloak egiteko.\nOnuradunek laguntza-eskabidea aurkezten dutenean egiaztatu beharko dute eskakizunak betetzen dituztela espresuki aipatutako salbuespenetan izan ezik, eta ezarpen-zentrora sartu edo kontratua sinatu arte bete beharko dituzte eskakizunok.\nHautapen-prozesutik kanpo geldituko dira eskatutako eskakizunak betetzen ez dituzten edo betetzen dituztela garaiz eta forma egokian frogatzen ez duten pertsonak. Prozesuan parte hartzeagatik sor daitezkeen eskubide guztiak galtzea ekarriko du horrek.\nEskatzailea, egun, EAEko udalerriren batean erroldatuta dagoela egiaztatzen duen ziurtagiria. 2020ko urtarrilaren 1etik, gutxienez, erroldatuta egon behar du A modalitatean aurkeztuz gero, eta, 2018tik, B edo I modalitatean aurkeztuz gero.\nDeialdi honen xedearekin lotutako unibertsitate-ikasketak direla-eta, eskakizun hori betetzen ez duenak, 25.1 artikuluak ezartzen denari jarraituz, ikasketa horien matrikula edo beste edozein egiaztagiri ofizial aurkeztu beharko du; halaber, ziurtagiriak aurkeztu beharko ditu egiaztatzeko aurrez EAEn erroldatuta egon dela, eta, justifikatu beharreko aldi horretan guztian beste autonomia-erkidego batean edo atzerrian erroldatuta egon dela (atzerrian egon bada, enbaxadako erregistroa aurkeztu beharko du).\n25.4 artikuluan eskatzen den titulua edo titulua emateko eskubideak ordaindu direla egiaztatzen duen agiria.\n25.4 artikuluan aipatutako titulazioa lortzeko ikasketen jatorrizko ziurtagiri akademikoa, unitatearen arduradunak emana. Ikasketen ziurtagirian honako datu hauek jasoko dira: ikasketen izena, titulazioaren programako ikasgai guztiak, gainditutako ikasgaiak eta lortutako kalifikazioak eta kalifikazio horiek noiz eskuratu diren. Espedienteak 1etik 10era bitarteko batez besteko nota adierazi behar du.\nIkasketak atzerrian egin badira, ziurtagiri akademiko ofiziala aurkeztuko da, baita ziurtagiri horren zinpeko itzulpena ere, baldin eta ziurtagiria EAEko bi hizkuntza ofizialetako batean ez badago. Edonola ere, espediente akademikoaren ziurtagirian edo espedienteari atxikitako beste dokumentu batean jaso beharko da zein diren dagokion ebaluazio-sistemako gehieneko eta gutxieneko kalifikazioak, eta zein den ikasgai bakoitza gainditzeko behar den gutxieneko kalifikazioa. Gainera, Kalitatea Ebaluatu eta Egiaztatzeko Estatuko Agentziaren «Batez besteko notaren baliokidetasun-adierazpena» edo ANECAren ziurtagiri ofiziala aurkeztu beharko du, eta adierazi zein den espediente akademikoaren batez besteko kalifikazioa Espainiako ebaluazio-sistemaren barruan.\nUnibertsitateen kasuan, eskatzailea ezarpen-zentroari atxikitako departamentuan onartu dutela adierazten duen idazkia, departamentuko zuzendariak sinatuta. Departamentu hori bat etorriko da proiektuko zuzendariaren edo zuzendarikidearen departamentuarekin.\nEzarpen-zentroaren konpromiso idatzia, bertako legezko ordezkariak izenpetua Ikerketako errektoreordeak edo haren baliokideak unibertsitateen kasuan, laguntza lortzen duen doktore ez den ikertzailearen doktoratu aurreko kontratua formalizatzeko.\nIdazki horretan berariaz adieraziko da agindu honen 11. artikuluan ezarritako betebeharrak beteko direla, eta aplikazio informatikoan eskuragarri dagoen txantiloi eguneratua erabiliz egingo da.\nDoktorego-programa ofizial baterako matrikula edo onarpena, 25.3 artikuluan ezarritako eran, programa horren arduradunak sinatua.\nOnarpena 2020ko azarorako lortzea espero denean, eskatzaileak behin betiko onarpenaren ziurtagiria bidali beharko dio Ikerketa Zuzendaritzari 2020ko azaroaren 15a baino lehenago, egun hori barne dela.\nEskatzailea hartuko duen ikerketa-taldeari buruzko memoria formatu normalizatuan, eskatzailearen zientzia-kalitatea, prestakuntza-ahalmena eta finantzazio konpetitiboa eskuratzeko gaitasuna adierazita (3 orrialde, gehienez).\nHorretarako, I+G proiektu batean edo ikerketa-lerro jakin batean, egindako edo egiten ari diren kolaborazioen bidez egiaztatuta, ikertzaile gisa lankidetzan diharduten eta hautagaiaren prestakuntza-programaren garapenean parte hartzeko engaiatuak diren pertsona edo pertsonak joko dira ikertzaile-taldetzat formalki edo informalki eratutako taldea izan.\nEspero daitekeen ala ez eskatzaileak doktorego-tesiaren proiektuaren eta haren defentsaren helburuak lortzea laguntza jasoko duen lanaldi osoko 3 urteetan.\nAgindu honetako 8. artikuluaren arabera aplikatzekoak diren printzipio etikoak hartuko dituela kontuan proiektuak.\n, 9. eta 10. puntuetan aipatzen diren txostenak EAEko hizkuntza ofizialetako edozeinetan aurkeztu ahal izango dira. Aplikazio informatikoan eskuragarri dauden txantiloi eguneratuak erabilita aurkeztu behar dira. Txantiloi horiek ez erabiltzea edo kasu bakoitzean zehaztutakoa baino luzera handiagoa izatea, edo memoria zientifiko-teknikoaren sinadurarik ez izatea zuzendu beharreko eskabidearen gabeziatzat hartuko dira.\nEskatzailearen curriculum vitae normalizatua (aplikazio informatikoan eskuragarri dagoen txantiloiaren formatua bakarrik izango da baliozkoa). CV EAEko hizkuntza ofizialetako edozeinetan aurkeztu ahal izango da.\nCVn alegatutako merezimendu akademikoak eta zientifikoak egiaztatzeko dokumentazioa. Argitalpenak egin badira, lehenengo orriaren fotokopia, eta beste laguntza batzuk lortu badira, laguntzak emateko ebazpenen fotokopia.\nDoktorego-tesiaren proiektuaren zuzendariaren (eta, hala badagokio, zuzendarikidearen) curriculum vitae laburtua (azken 6 urteak), formatu normalizatuan (aplikazio informatikoan eskuragarri dagoen txantiloiaren formatua bakarrik izango da baliozkoa) eta sinatuta aurkeztu beharko da. CVa EAEko hizkuntza ofizialetako edozeinetan nahiz ingelesez aurkeztu ahal izango da, eta azken 6 urteetako merezimendu zientifikoak soilik jaso beharko ditu.\nHala badagokio, eskabideak zuzentzeko izapidea egiteko epea amaituta, dokumentua sinatu gabe badago, denbora-muga gainditzen badu edo ezarritako formatuan ez badago, eskatzaileak hautaketa-prozesutik kanpo geratuko dira.\nAplikazioan horretarako dauden txantiloien bidez aurkeztu beharko da 6., 8., 9., 10. eta 13. artikuluetan eskatutako dokumentazioa.\nEskabideak zuzentzeko epea igaro eta horiek ebatzi ondoren, Unibertsitate eta Ikerketako sailburuordeak hautaketa-prozesuan onartutakoen eta baztertutakoen lehen ebazpena emango du. Era berean, arlo bakoitzeko aholku-batzorde espezifikoek baloratu beharreko elkarrizketa pertsonalak noiz egingo diren adieraziko da ebazpen horretan.\nEbazpena www.euskadi.eus delakoaren egoitza elektronikoko iragarki-taulan argitaratuz egingo da jakinarazpena.\nElkarrizketa pertsonaletara joan ahal izango dira, badaezpada, aurreko paragrafoan adierazitako ebazpenean baztertutako pertsonak, arlo bakoitzeko aholku-batzorde espezifikoek baloratu ditzaten; horretarako, egiaztatu beharko dute errekurtsoa jarri nahi dutela baztertzearen aurka. Errekurtso hori ezesten bada, elkarrizketa pertsonalak ez du baliorik izango, eta aholku-batzorde espezifikoak ematen duen balorazioak ere ez.\nHautapen-prozesurako onartutako pertsonak I. eranskinean definitutako arlo bakoitzari dagokion aholku-batzorde espezifikoak balioetsiko ditu.\nAholku-batzorde espezifikoetako kideak sona handiko pertsonak izango dira ikasketa- eta ikerketa-eremuan, eta Hezkuntzako sailburuak izendatuko ditu.\nAholku-batzorde espezifikoek ebaluatuko dituzte onartutako eskabideak, eta txosten zientifiko-tekniko bat emango dute, irizpide hauen arabera hautagai bakoitzari emandako puntuazioekin:\nEspediente akademikoa: puntuazioa kalkulatzeko, espedientearen batez bestekoa hartuko da oinarritzat, 25.6 artikuluan adierazitakoari jarraikiz, eta zenbaki hori bider 3 kalkulatuko da. 30 puntu, gehienez ere.\nEskatzailearen curriculum vitaea. 5 puntu gehienez. Atal honetan, puntu 1 eskuratu ahal izango da Ikasiker programaren lankidetza-beka baten onuradun izateagatik.\nDoktorego-programa: a) eskatzailearen ikerketa-prestakuntzarako kalitatea eta egokitasuna (3 puntu, gehienez), eta b) zenbateraino datorren bat EAEko I+G+B estrategiarekin (7 puntu, gehienez).\nEuskal unibertsitate-sistemako (EUS) doktorego-programak eta, sistema horretakoak ez izanagatik ere, EUSeko unibertsitateekin egindako hitzarmenetan jasota dauden programak, EAEko I+G estrategiarekin % 100 bat datozela iritziko da (7 puntu).\nDoktorego-tesiaren proiektua: kalitate zientifiko-teknikoa, aurkeztutako proiektuaren eta ikerketa-planaren interesa eta bideragarritasuna. 10 puntu gehienez.\nZientzia Zuzendaritza: ikerketa-proiektuaren zuzendariaren historia zientifikoa, eta eskatzailea sartuko den ikerketa-taldearen prestakuntza-ahalmena eta kalitate zientifikoa. 20 puntu gehienez.\nElkarrizketa pertsonala: aurrez aurrekoa izango da elkarrizketa, eta eskatzailearen prestakuntzari eta curriculumari, ikerketa-proiektuari edo egoki irizten den beste edozein alderdiri buruz hitz egingo da. 25 puntu gehienez.\nLaguntza ukatzeko arrazoi izango da eskatzailea elkarrizketara ez agertzea edo 65 puntu baino gutxiago erdiestea.\nAholku-batzorde espezifikoetako kideak ez badira ondo moldatzen ebaluatu behar duten pertsonak aukeratzen duen hizkuntza ofizialean EAEko hizkuntza ofizialean, Ikerketa Zuzendaritzak bermatu beharko du, batetik, intereseko agiriak itzultzeko zerbitzua, eta, bestetik, aldibereko itzulpen-zerbitzua, elkarrizketa pertsonalerako.\nIkerketa Zuzendaritzak giza baliabide eta baliabide material osagarriak emango dizkie desgaitasuna duten pertsonei, egingo dituzten elkarrizketetan aukera berak izango dituztela bermatuko dizkieten baliabideak, hain zuzen ere.\nIkerketa Zuzendaritzak, hautapen-probetan aukera- eta tratu-berdintasuna bermatzeko xedez, deialdiaren baldintzak egokitu ahal izango ditu, proba egingo den lekura iristeko ezintasuna duten pertsonak daudenean (osasun-eragozpen larriak dituztenean, epaimahaiak askatasunez balioetsiak). Epaimahaiari egoera horren berri eman ahal izango zaio proba egin baino lehen, eta mediku-ziurtagiri bidez egiaztatu beharko da. Elkarrizketara joan ezina dakarren eragozpena aurreikusteko modukoa denean, astebete lehenago jakinarazi eta egiaztatu beharko da.\nLehiaketa izango da agindu honetan araututako laguntza berriak esleitzeko prozedura.\nEbaluazioaren emaitzak hautapen-batzordeari helaraziko zaizkio. Batzorde horrek kide hauek izango ditu: Ikerketako zuzendaria, batzordeburua, Unibertsitate Politika eta Koordinazioko zuzendaria, eta Ikerketa Zuzendaritzako teknikari bat, zeinak idazkari-lanak egingo baititu.\nHautapen-batzordeak deialdiaren oinarriak zuzen aplikatzen direla gainbegiratuko du, baliabideak esleituko ditu eta dagokion ebazpen-proposamena emango dio Unibertsitate eta Ikerketako sailburuordeari.\nHau izango da laguntzok esleitzeko prozedura:\nLaguntza berriak ikerketa orokorrean: arlo guztietan onuradunak izateko gisan eta arlo bakoitzean emandako laguntza-kopurua portzentualki uniformea izateko gisan egingo da esleipena, arlo bakoitzean eskabide hautagarrien kopuruak hala ahalbidetzen badu, betiere. Honela egingo da esleipena:\nAholku-batzordeak egindako balorazioaren ordenari jarraituz ordenatuko dira arlo bakoitzeko eskabide hautagarriak, eta portzentaje hau emango zaie puntuazio handiena erdietsi duten baina gainditu ez duten eskabideei: laguntza berrien kopurua (100) / eskabide hautagarrien kopurua. b) Aurreko prozedura egin eta gero, laguntza guztia esleitu ez bada, emandako laguntzen azken portzentajea a) puntuan zehaztutako portzentajera gehien hurbiltzen den arloetan emango dira laguntzak.\nLaguntza berriak ikerketa espezifikoan: puntuazio handienetik txikienera ordenatuko dira eskabide hautagarriak, eta puntuazio handiena erdietsi duten biei emango zaie.\nHonako hauek jasoko ditu ebazpen-proposamenak: pertsona onuradunen zerrenda eta dagokien zenbateko ekonomiko xehatua, eskuragarri dagoen kreditu-mugara arte; ordezkoen zerrenda, arlokako puntuazio handienetik txikienera ordenatua, 65 puntu edo gehiago eta aholku-batzorde espezifikoaren balioespen positiboa jaso badute ere, laguntza-proposamenean sartu ez diren eskabideak; ukatutako eskabideen zerrenda, baztertzeko arrazoiak zehaztuta; eta, baztertutako eskabideen zerrenda, baztertzeko arrazoiak zehaztuta.\nPuntuazio-berdinketak ebazteko, oinarritzat hartuko da eskabideak betetzeko aplikazioak txikitik handira ematen duen ausazko zenbaki bat. Aplikazio telematikoan sortzen den eskabidean agertuko da zenbaki hori.\nUnibertsitate eta Ikerketako sailburuordearen esanbidezko ebazpen bakarraren bidez eman edo ukatuko dira laguntza berriak, Hautapen Batzordeak emandako ebazpen-proposamena aintzat hartuta.\nEbazpen hori arrazoitu egin beharko da, eta hauek jasoko ditu: pertsona onuradunen zerrenda eta dagozkien zenbateko ekonomiko xehatuak; ordezkoen zerrenda, 65 puntu edo gehiago jasota ere, laguntzarik jaso ez duten eskabideak; ukatutako eskabideen zerrenda, ukatzeko arrazoiak adierazita; eta baztertutako eskabideen zerrenda, baztertzeko arrazoiak zehaztuta.\nAgindu hau EHAAn argitaratu eta biharamunetik aurrera sei hilabeteko epean eman eta jakinarazi beharko da ebazpena, beranduenez. Adierazitako epe horretan ebazpena jakinarazten ez bada, eskabideak ez direla onartu ulertuko da, Administrazio Publikoen Administrazio Prozedura Erkidearen urriaren 1eko 39/2015 Legearen 24 artikuluan xedatutakoaren ondorioetarako.\nAipatutako ebazpena www.euskadi.eus egoitza elektronikoko iragarki-taulan argitaratuz egingo da jakinarazpena. Gainera, ebazpenak publikotasuna izan dezan, EHAAn ere argitaratuko da, jakinarazpen horretatik aurrera 6 hilabeteko epean.\nAlde batera utzi gabe aurreko 4. zenbakian ezarritakoa, Ikerketa Zuzendaritzak argitalpenen berri bidali ahal izango die interesdunei, SMS edo posta elektroniko bidez. Abisu horiek ez dute, inolaz ere, egindako jakinarazpen balioa izango.\nEbazpen horren aurka, gora jotzeko errekurtsoa aurkeztu ahal izango diote interesdunek Hezkuntzako sailburuari hilabeteko epean, www.euskadi.eus egoitza elektronikoko iragarki-taulan argitaratu eta biharamunetik aurrera.\nUnibertsitate eta Ikerketako sailburuordearen ebazpen bidez emango zaizkie laguntzak ordezkoan zerrendan agertzen diren eskatzaileei, laguntza emateko ebazpena argitaratu eta hurrengo 10 egunetan uko-egiteak gertatzen badira.\nHutsik geratutako plazari dagokion arloan emandako azken laguntzaren ondorengo lekuan dauden pertsonei emango zaizkie laguntza horiek. Ez badago ordezkoen zerrendarik arlo horretan, laguntza eman ahalko zaio baldintza hau betetzen duen eskatzaileari: lehenengoa izatea emandako laguntzen azken portzentajea 31.4.1.a) puntuan ezarritako portzentajeari gehien hurbiltzen zaion arloko ordezkoen zerrendan.\nOndorio horietarako, laguntzak emateko proposamena jakinaraziko die laguntzak emango dituen organoak interesdunei, 10 eguneko epe luzaezinean onar dezaten. Behin proposamena onartutakoan, laguntza emateko ebazpena emango da, eta interesdunei jakinaraziko zaie.\nAgindu honek ondorioak dituen egunean, 2019-2020 ikasturtean emandako doktoratu aurreko laguntza erabiltzen egotea, Unibertsitate eta Ikerketako sailburuordearen ebazpenaren arabera.\nDoktorego-programan jarraitutasuna eta ikerketa-proiektuko lanerako planean aurreikusitako jardueren aprobetxamendua egiaztatzea modalitatearen arabera dagokion egiaztagiriaren bitartez.\nHautapen-prozesutik kanpo geldituko dira eskatutako eskakizunak betetzen ez dituztenak edo betetzen dituztela garaiz eta forma egokian frogatzen ez dutenak. Prozesuan parte hartzeagatik sor daitezkeen eskubide guztiak galtzea ekarriko du horrek.\nOndoren aipatzen diren agiriak telematikoki aurkeztu beharko dira bakarrik aplikazio informatikoaren bidez, eskaera egiteko inprimakiarekin batera, 22. artikuluko 1., 2. eta 3. zenbakietan esandakoaren arabera.\nLaguntzaren azken berritzetik, edo, lehenengo berritzearen kasuan, laguntza eman zenetik, egindako jarduera akademiko eta ikertzaileen orri bateko memoria, kalifikazio akademikoak sartuta, halakorik balego, eta tesiaren zuzendariak sinatua, eta zuzendarikideak sinatua, halakorik balego (lehenengo, bigarren edo hirugarren berritzeen kasuan aurkeztu beharko da).\nMemoria EAEko hizkuntza ofizialetako batean aurkeztu beharko da. Aplikazio informatikoan eskuragarri dagoen txantiloi eguneratua erabili behar da. Txantiloi horiek ez erabiltzea, kasu bakoitzean zehaztutakoa baino luzera handiagoa izatea edo eskatutako kasuetan sinadurarik ez izatea zuzendu beharreko eskabidearen gabeziatzat hartuko dira.\nA eta B modalitateetan, hirugarren berritzerako, laguntzaren onuradunak tesia inskribatuta daukan doktorego-programaren ardura duen ikasketa-batzordearen baimena, doktorego-ikasketak beste urtebetez luzatu ahal izateko.\nI modalitatean, ikerketa-proiektuaren zuzendariak sinatutako aldeko txostena, eskatzaileak egindako ikasketa- eta/edo ikerketa-jarduerei buruzkoa eta pertsona horren errendimenduari buruzkoa (lehenengo, bigarren edo hirugarren berritzeen kasuan aurkeztu beharko da).\nEzarpen-zentroaren konpromisoa bertako legezko ordezkariak sinatua (Ikerketako errektoreordeak edo haren baliokideak, unibertsitateen kasuan), egungo lan-kontratua hamabi hilabete gehiagoz luzatzeko, hala badagokio (lehenengo, bigarren edo hirugarren berritzeen kasuan aurkeztu beharko da). Ezarpen-zentroa UPV/EHU duten eskabideei dagokienez, Ikerketa Zuzendaritzak ofizioz eskatuko du konpromiso hori.\nESLEIPEN-PROZESUA ETA EBAZPENA\nLaguntzak ez dira lehiaketa-prozeduraren bidez berrituko; aitzitik, aurrekontu-erabilgarritasunaren barruan, berritzea onartuko da baldin eta berritzeko eskaera garaiz eta behar bezala egiten bada eta 33. artikuluan ezarritako baldintzak betetzen direla dokumentatzen bada.\nLaguntzak berritzea onartu edo baztertzea Unibertsitate eta Ikerketako sailburuordearen esanbidezko ebazpen bakarraren bidez egingo da, Hautapen Batzordeak emandako ebazpen-proposamena aintzat hartuta.\nEbazpen hori arrazoitu egin beharko da, eta onuradunen zerrenda eta dagozkien zenbateko ekonomiko xehatuak jasoko ditu; halaber, baztertutako eskabideen zerrenda jaso eta baztertzeko arrazoiak azalduko du.\nEbazpena sei hilabeteko epean eman eta jakinarazi beharko da beranduenez, agindu hau argitaratu eta biharamunetik aurrera. Adierazitako epe horretan ebazpena jakinarazten ez bada, eskabideak ez direla onartu ulertuko da Administrazio Publikoen Administrazio Prozedura Erkidearen urriaren 1eko 39/2015 Legearen 24 artikuluan xedatutakoaren ondorioetarako.\nAipatutako ebazpena www.euskadi.eus egoitza elektronikoko iragarki-taulan argitaratuz egingo da jakinarazpena. Gainera, onartutako laguntzen zerrendak publikotasuna izan dezan, EHAAn ere argitaratuko da, jakinarazpen horretatik aurrera 6 hilabeteko epean.\nAlde batera utzi gabe aurreko 4. apartatuan ezarritakoa, Ikerketa Zuzendaritzak argitalpenen berri bidali ahal izango die interesdunei, SMS edo posta elektroniko bidez. Abisu horiek ez dute, inolaz ere, egindako jakinarazpen balioa izango.\nEbazpen horren aurka, gora jotzeko errekurtsoa jarri ahal izango diote interesdunek Hezkuntzako sailburuari hilabeteko epean, Hezkuntza, www.euskadi.eus egoitza elektronikoko iragarki-taulan argitaratu eta biharamunetik aurrera.\nHonako hauek dira deialdi honetan aplikatu behar diren arauak: Administrazio Publikoen Administrazio Prozedura Erkidearen urriaren 1eko 39/2015 Legea, Sektore Publikoaren Araubide Juridikoaren urriaren 1eko 40/2015 Legea, azaroaren 11ko 1/1997 Legegintzako Dekretuaren bidez onartutako Euskadiko Ogasun Nagusiaren Antolarauei buruzko Legearen Testu Bateginaren VI. Titulua eta tituluko VII. tituluko III. kapitulua eta Dirulaguntzei buruzko 38/2003 Lege Orokorra eta lege horren Erregelamendua onartzen duen 887/2006 Errege Dekretua.\narloa. Lurraren zientziak. Lur-sistemari buruzko ikerketak dagozkio, Biosferaren, Litosferaren, Hidrosferaren eta Atmosferaren historia eta bilakaera, haien arteko elkarreraginak, egungo egoera eta etorkizunean izan dezaketen eboluzioa barne hartuta. Honako hauek hartzen dira barne: Mineralogia, Petrologia, Paleobiologia, Tafonomia, Geomorfologia, Hidrologia, Barne Geodinamika, Geofisika, Estratigrafia, Sedimentologia, Meteorologia, Klimatologia eta Atmosfera, eta Ingurumenaren Geokimika.\narloa. Fisika eta Espazioaren Zientziak. Fisika eta Espazioaren Zientziei buruzko ikerketak dagozkio, Fisika modernoaren berezko jakintza-alorrekin batera: Fisika Kuantikoa eta materiaren eta unibertsoaren egituran dauzkan aplikazioak. Alor hauek hartzen ditu: Biofisika, Optika, Sistema Konplexuak, Fenomeno ez-linealak, Nanoteknologia, Konputazio Kuantikoa, Energia Handiko Fisika Esperimentala, Materia Kondentsatuaren Fisika, Astrofisika eta Astronomia.\narloa. Matematikak. Matematikaren ikerketa-esparrua dagokio, eta alor hauek hartzen ditu barne: Geometria, Topologia, Zenbakizko Analisia, Matematika Aplikatua, Aljebra, Analisi Matematikoa, Estatistika eta Ikerketa Operatiboa.\narloa. Kimika. Honako alor hauek ikertzea du xede, molekula-mailatik maila makroskopikoraino: substantzia naturalen, sintetikoen eta haiek dauzkaten laginen konposizioa, egitura, prestaketa eta propietateak, esperimentatzen dituzten elkarreraginak eta transformazioak, haien mekanismoa, haiek aztertzeko beharrezko tresneria eta ikertzeko beharrezko metodologia esperimentala eta/edo teorikoa. Alor hauek hartzen ditu: Kimika Ez-organikoa, Kimika Organometalikoa, Katalisia, Kimika Supramolekularra, Material Molekularrak, Nanokimika, Kimika Biologikoa, Kimika Bioteknologikoa, Kimika Fisikoa, Kimika Analitikoa eta Kimika Organikoa.\narloa. Funtsezko Biologia eta Sistemena. Oinarrizko zenbait ikerketa-esparru hartzen ditu: Biologia Molekularra eta Zelularra, Genetika, Neurobiologia eta Garapena, Mikrobiologia, Birologia, Landareak, Minbizia eta Desberdintzea, Fisiologia, Immunologia eta Biologia konputazionala, estrukturala eta sistemena, honako salbuespen hauek kontuan hartuta: xede nagusiak patologiekin lotura zuzena izatea eta/edo gizakien osasuna hobetu nahi izatea.\narloa. Biomedikuntza. Eragin biomediko handiko oinarrizko azterketak eta ikerketak dagozkio: gaixotasunen oinarrizko ereduak eta mekanismoak, diagnostiko molekularra edo zelularra, estrategia terapeutikoak, farmakologia molekularra eta sistemena, eta molekula bioaktiboak identifikatzea eta aurkitzea. Arlo hauek hartzen ditu barne: Mikrobiologia, Immunologia, Birologia, Gizakiaren Fisiologia, Farmakologia, Nutrizioa eta beste hainbat gai, arazo medikoei gehienbat esparru klinikora hurbildu gabe heltzen badiete, hala nola Biologia Zelularra eta Molekularra, Kardiobaskularra, Neurozientziak, Anatomia, Hepatologia, Heriotza Zelularra, Genetika, Minbizia, Endokrinologia, Gaixotasun Metabolikoak, Farmakoak aurkitzea, Farmakologia Molekularra, Farmakologia Orokorra eta Sistemena, Fisiologia Zelularra eta Sistemena.\narloa. Medikuntza Klinikoa eta Epidemiologia. Helburutzat gaixotasuna, haren mekanismoak edo izan litzakeen tratamenduak hobeto ezagutzea duten ikerketa guztiak dagozkio, eta ikerketen zati handi bat gizakietan egiten bada, batez ere giza jatorriko materiala barneratzen du, edo beharrezkoa da proba klinikoak egitea. Honako hauek hartzen ditu: Kirurgia eta Aurpegi-masailetakoa, Epidemiologia, Osasun Zerbitzuak, Gaixotasun Metabolikoak, Gaixotasun Kardiobaskularrak, Minbizia, Gaixotasun Infekziosoak, Neurologia, Psikiatria, Miszelanea.\narloa. Landare eta Animalia Biologia, Ekologia, Ingurumena. Organismo bizidunen dibertsitateari buruzko ikerketa-esparrua dagokio, bai eta, biosferaren eremuan, haien bilakaera eta elkarreragina ere. Egitura-, funtzio- eta dinamika-alderdiak organismoen eta ekosistemen biologiaren zenbait espazio- eta denbora-eskalatan kontuan hartzen dira: Itsas Ekologia, Mikrobiologia, Eboluzio Sistematikoa, Genetika, Landareen Kontserbazioa, Lurreko Ekologia, Fisiologia, Landare Bioteknologia, Animalien Sistematika.\narloa. Elikagaien Zientzia eta Teknologia. Nekazaritza, Abeltzaintza eta Arrantza. Elikagaien Zientzia eta Teknologiari elikagaien kalitateak zer ezaugarri dituen jakiteko ikerketak dagozkio; besteak beste, hauek jakitekoak: oinarri fisikoak, kimikoak eta biokimikoak, elikagaien mikrobiologia eta bioteknologia, osagai funtzionalak nola lortu eta haien bioeskuragarritasuna eta ebaluazioa. Honako hauek hartzen dira barne: Metabolismoa, Nutrizioa, Analisi Teknika Aurreratuak, Makromolekula Biologikoen Kimika, Elikagaien Segurtasuna, Elikagai Funtzionalak, Herdoilaren aurkako Ezaugarriak eta Osasunarentzako Ondorioak, Analisia Sistema Biologikoetan, Elikagaien Mikrobiologia, Prozesu Teknologikoak, Kontserbazio Teknologia Berriak, inplikatutako entzima-sistemen Ezaugarri Biokimikoak eta Molekularrak. Nekazaritzari landareen fitotekniarekin eta erabilerarekin eta nekazaritza-eta baso-sistemen kudeaketarekin zerikusia duten ikerketak dagozkio; besteak beste: erlazio hidrikoak eta lurraren eta landarearen arteko elkarreragina, landareen hobekuntza genetikoa, landaketen fisiologia eta produktibitatea, gaixotasunak, izurriteak eta belar txarren ikerketa, hala nola Nekazaritza Ekonomiaren eta Politikaren esparruko beste batzuk. Abeltzaintzari eta Arrantzari, berriz, xedetzat honako alor hauek dituzten ikerketak dagozkie: ekoizpena, gaixotasunak eta haiei aurrea hartzeko estrategiak, abeltzaintzarako interesekoak diren animalia-espezieen ugalketa eta genetika, akuikultura eta basa-fauna.\narloa. Teknologia Mekanikoak eta Ekoizpenerakoak.\narloa. Komunikazio, Konputazio eta Elektronikaren Ingeniaritzak.\narloa. Arkitektura, Ingeniaritza Zibila, Eraikuntza eta Hirigintza. Ingeniaritza Zibilak eta Arkitekturak barne hartzen dute azpiegitura zibilak hobeto planifikatu, diseinatu, eraiki, kontserbatu eta kontrolatzeko ikerketa guztia, bai eta arkitektura-eraikuntzei, hirigintzari eta lurraldearen antolaketari lotutakoa ere.\narloa. Hezkuntza Zientziak. Psikologia. Psikologian egiten diren ikerketa guztiek osatzen dute, bai eta honako hauek ere: oro har, didaktikarekin zerikusia duten ikerketak; hezkuntza-gaietako didaktika espezifikoak; eta hezkuntzaren alderdi historikoak, psikologikoak eta metodologikoak. Alor hauek hartzen ditu: Pedagogia, Didaktika, Hezkuntzaren Psikologia, Nortasuna, Ebaluazio eta tratamendu psikologikoak, Psikobiologia, Oinarrizko Psikologia, Psikologia Ebolutiboa eta Hezkuntzarena, Psikologia Soziala, Portaera Zientzien Metodologia.\narloa. Gizarte Zientziak. Diziplina hauekin zerikusia duten zientzia-helburuak aztertzen ditu: Soziologia, Gizarte Ikerketarako Teknikak, Zientzia Politikoa eta Administrazioarena, Kazetaritza, Ikus-entzunezko Komunikazioa, Publizitatea, Giza Geografia.\narloa. Zuzenbidea. Ordenamendu juridikoko sektore eta diziplina guztiak biltzen ditu, ikuspuntu nazionaletik bezala nazioarteko ikuspuntutik ere. Arloan gai hauek sartzen dira: Zuzenbide Konstituzionala, Zuzenbide Administratiboa, Zuzenbide Zibila, Zuzenbide Prozesal Zibila, Zuzenbide Penala, Zuzenbide Prozesal Penala, Nazioarteko Zuzenbide Publikoa, Nazioarteko Zuzenbide Pribatua, Europako Erkidego Zuzenbidea.\narloa. Ekonomia. Ikerketa-esparrutzat honako hauek ditu: ekonomiaren oinarri teorikoak, metodo kuantitatiboen erabilera eta garapena eta haien aplikazio enpirikoa askotariko arazo ekonomikoetan. Diziplina ekonomikoek honako alor hauek hartzen dituzte: Ekonomia Aplikatua, Mikroekonometria, Lan Ekonomia, Familien Ekonomia, Enpresen Antolaketa, Gobernu Korporatiboa, Aplikazioak bankuetan eta zerbitzuetan, Erakundeen Ekonomia, Enpresen erregulazioa, konkurrentzia eta portaera, Gizarte Erantzukizun Korporatiboa, Analisi Ekonomikoaren Oinarriak, Teoria Ekonomikoa, Ekonomia Matematikoa, Informazioaren Ekonomia, Jokoen Teoria, Ekonomia Industriala, Makroekonomia, Nazioarteko Ekonomia, Finantza Enpirikoak.\narloa. Filologia eta Filosofia. Filologia-esparruan Hizkuntza- eta Literatura-ikerketak sartzen dira, bai eta haiek kulturarekin eta gizartearekin dituzten harremanak ere. Diziplina horiei ikuspuntu teorikotik heltzen dieten lanak eta edozein historia-alditako hizkuntza edo literaturei buruzkoak biltzen dira arlo honetan. Bai eta Itzulpena eta Interpretazioa gaitzat dituzten ikerketak eta hizkuntzarekin eta literaturarekin zerikusia duten aplikazio eta baliabide teknologikoak garatzen dituztenak ere. Filosofiaren esparruari dagokionez, honako gai hauek ikertzen dira: errealitateari buruzko gai orokorragoak, haiek ezagutu ote ditzakegun, giza izaera eta gizakiak munduan betetzen duen lekua, bai eta zientzia partikularretan planteatzen diren eztabaida metodologiko eta kontzeptual orokor guztiak ere. Alor hauek hartzen ditu: Literatura, Espainiar Literatura, Filosofia, Logikaren eta Hizkuntzaren Filosofia, Literatura Konparatua, Hizkuntza, Hizkuntzalaritza Orokorra, Filologia Klasikoa, Greziar Hizkuntzalaritza, Euskal Filologia, Filologia Modernoak, Literatura Ingelesa, Genero Ikasketak, Logika, Zientziaren Filosofia.\narloa. Historia eta Artea. Historia-diziplina guztiak sartzen dira, garaien eta espezialitateen arabera, hala nola Arkeologia, eta Zientzia eta Teknika Historiografikoak. Artearen esparruan gai hauek biltzen dira: Artearen Historia, Estetika eta Arteen Teoria, Musikaren Historia, Zinemarena eta Ikus-entzunezkoena, Konposizio Arkitektonikoa, Hirigintza eta Lurraldearen Antolaketa, Eskultura, Pintura eta Marrazketa, bai eta arte-ondarea zaharberritu eta kontserbatzearekin zerikusia duten zientziak eta teknikak ere.


04 maiatza HISTERIA KOLEKTIBOA\nPosted at 22:26h in Ekoizpen artistiko eta ezagutzarako zentroak, KOKALEKUAK\tby\tBiad\nCortes kalea 29-31, 4.F 48003 Bilbo\nProgramazio bakoitzaren araberakoa\nHisteria arte-kultura-eraldaketa soziala ardatzaren inguruan bildutako emakumeek osatutako taldea da. Sortze kulturaletik eta Bilboko San Frantzisko auzotik, #Karpinteria delakoan jarduten dugu. Bulego- eta egongela-hibrido horretan, adierazpen artistiko desberdinak ekoitzi, lagundu eta erakusten ditugu.\nHisteria Kolektiboa ez zen hautaketa erraza izan; buruan bueltak eman ostean heldu ahal izan zen. Gizarte neurotiko baten alabak eta psikoanalisiaren eta feminismoaren ilobak gara. Gorputzak, nerbioak, askatasunak, sexuak, generoak, arteak eta psikologiak gure pentsaerari eta ekintzari eragin diete, gure histeriaren berri dugun pertsona izan gaitezen eta sormenaren eta femeninoa denaren ikuspegitik begiratu diezaiogun, ez gaixotasuna, baizik eta erantzuna balitz bezala; Kolektiboa da erantzun hori, eta neurosi orokorrean eragin positiboa izate aldera beren burua eta elkar zaintzen duten emakumeen elkarte bat sortzean sakontzen du. Hauxe da lema: guk ahal dugu eta arretaz egingo dugu, independentziatik eta txera-harremanetatik, edo, behintzat, saiatuko gara. Histeria Kolektiboa errespetuaren aldeko konpromisoa da, lehenik, alderdi pertsonaletik eta, azkenik, kolektiborantZ.\nUrteko programa hauek partekatzen ditugu:\n– Egonaldiak. Karreraren hasieran edo erdialdean dauden artistentzako laguntza ekoizpenean eta ikerketan.\n– Bastarda performance-taldea. Performanceak prestatu, sortu eta banatzea.\n– Degeneradxs. Arte, pentsaera eta transfeminismo dekoloniala, Duen Sacchi-k emana.\n– Cuerpos en Resistencia. Erresistentziarik gabe eusten dioten gorputzen estrategia artistikoak.\n– Beste proiektu batzuk: EM Teje eta Jugando con el tabú Hamaika Palurekin, El Grupo de Lectura Caminante Lydia Ashman, Simone Mair eta Ania Bas-ekin, Inundación Magda de Santo, Leire Ucha, Estíbaliz Villa eta Maite Fombellidarekin.\n– Derivas: Egoeraren inguruko espazioa, Bilbo hiritik pasatzen diren adierazpen artistikoak hartzen dituena: performanceak, hitzaldiak, musika esperimentala, estatuko beste leku batzuetako artistak, lantegiak… Dena, unean bertakoa: arte freskoa..\nGainera, La Karpinteriak espazioa eta erabilgarri dauden beste baliabide batzuk erabiltzen dituzten tokiko beste talde eta proiektu batzuk hartzen ditu.\nHisteria Kolektiboa 2013an sortu zen, errealitatea ekintza artistikoaren bidez eraldatzeko helburuarekin: sormena aberaste-, independentzia- eta askatasun-modu gisa. Bereizgarri horren azpian eta sei emakumeren gonen azpian, La Karpintería sortzen hasi zen, nortasun ulerkor eta berrizalea duen sasikumea, pertsonak ezagutzeko, gorputzak eta buruak nahasteko, elkarrizketaz eta ezagutza-teknikaz gozatzeko gogoa duena. Aseezina, batzuetan gehiegizkoa, maitekorra, harritzen duen guztiarekin maitemindua, desleiala eta hain leiala eta trebea da bere hormetara, bere egongelara, aparteko eta benetako egoeretara, jakintza ukigarriez eta ukiezinez, arteaz eta esperimentazioz beterikoetara eramateko, non batzuetan bitxia izatea egozten baitiote. Gure sasikume ausartena, bipilena, nahi duena eta nahi ez duena ezartzeko gaitasun handiena daukana da. Bere nahiak bere gainetik igarotzen den guztia xurgatuz asetzeko gai da.\nLa Karpinteria topagunea ere bada, non sormena partekatzea, komunikatzeko eta sortzeko era berriak ezartzea eta beldurraren mugari eta azalkeriari ez begiratzea beharrezko premisak diren sorkuntza artistikorako eta gizarte-eraldaketarako. Gizarte-eraldaketa alderdi pertsonaletik hasi, eta, azkenean, kolektiboa izango da. Historia ernaldu egiten da eta beste gorputz, beste buru batzuetan, espazio ezagun eta ezezagunetan hazten diren kimuak sortzen ditu, barneratutako istorioak sendatuz, edertasunerantz haztea galarazten diguten adar gaixoak inausiz.\nArte-sorkuntza adierazgarria, historiaren hautsaren eta korrosioaren menpe dagoena, arriskatzen duena da, esperimentatzen duena, huts egiteari izu-ikararik ez diona, baizik eta handik abiatzen dena asmatzea lortzeko eta, horrela, erabakitasunez aurrera egin eta gauzatzeko. Sorkuntza horrek ez dio beldurrik beste batzuekin nahasteari, ideia kontraesankorrekin oheratzeari eta inguratzen duenarekin gogoetatsua eta kritikoa izateari. Sorkuntza horrek besteak ulertzeko eta entzuteko prest dago.\narte, bilbao, bilbao la vieja, ekoizpen artistiko zentroak, ezagutzarako zentroak, histeria kolektiboa, la karpinteria


Irekia Eusko Jaurlaritza - Gobierno Vasco :: Eutanasia-eskubidea errealitate bilakatuko da bihar, Euskadin\nEutanasia-eskubidea errealitate bilakatuko da …\nBihar sartuko da indarrean Eutanasia arautzen duen Legea (martxoaren 24ko 3/2021 Legea). Eusko Jaurlaritzako Osasun Sailak prestazio berri hori berme guztiekin eskaini ahal izateko egin beharreko jarduketa guztiak egin ditu.\nGotzone Sagardui Osasuneko Sailburuak honako hau esan du: “bihar, beste urrats bat gehiago emango da, hala erabakitzen dutenen alferrikako mina eta sufrimendua saihesteko”. Era berean, gogorarazi du “eutanasia eskubide bat” dela eta “ez betebehar bat”, eta legea oso bermatzailea dela prozeduretan, bai lagundutako heriotzara joko dutenentzat bai praktika horiek kontzienteki egiteari aurka egiten dioten profesional sanitarioentzat.\nEutanasiaren prestazioa abian jarri aurretik, Legeak eskubide hori betetzen dela bermatzeko aurreikusten dituen jarduketa guztiak bete ditu Osasun Sailak. Horien artean nabarmentzekoak dira Berme eta Ebaluazio Batzordea sartzea eta herritarrek eta osasun-arloko profesionalek beren eskubideak eta betebeharrak ezagutzeko beharrezkoak diren informazioa eta sentsibilizazioa zabaltzea.\nGainera, osasun-langileei Legeari buruzko prestakuntza eskaintzen zaie, ikuspuntu tekniko, etiko eta juridikotik. Era berean, legea aplikatzearen ondoriozko beste batzuk ere egin dira, hala nola historia kliniko elektronikoan egin beharreko aldaketak; mediku arduradunaren eta mediku aholkulariaren lana erraztea, bai eta Batzordearena berarena ere, eta kontzientzia-eragozpenerako Erregistroa formalizatzea. Erregistro horretan, ekainaren 22tik aurrera, Euskadiko edozein osasun-profesionalek adieraz dezake kontzientzia-eragozpena.\nHonako webgune honetan aurki daiteke eutanasiaren prestazioari buruzko argibide guztia: https://www.euskadi.eus/eutanasia-zure-zalantzak-argituko-ditugu/web01-a2inform/eu/\nVitoria-Gasteiz, 2021eko ekainaren 24a


INSPIRA STEAM 2017 aholkularien bila dabil Araban! – Inspira STEAM\nHomeInspira STEAMINSPIRA STEAM 2017 aholkularien bila dabil Araban!\nINSPIRA Deustuko Unibertsitateak sustatutako proiektua da, Elhuyar Fundazioaren eta Innobasqueren laguntza. Arabako, Bizkaiko eta Gipuzkoako Foru Aldundien babesarekin erebai.\n2017an Arabako nesken aholkulari izan nahi duten zientzia eta teknologia arloetako emakume profesionalen bila gabiltza!\nProiektuaren aurkezpen‐bilera irailak 11, arratsaldez, izango da. Ordua eta lekua konfirmatuko dugu.\nFormakuntza saioak egun hauetan izango dira. (Lekua oraindik zehaztu gabe dago)\n1. saioa ‐ irailak 15, ostirala, 15:00 ‐ 20.00.\n2. saioa ‐ irailak 16, larunbata, 9.00 ‐ 14.00.\n3. saioa ‐ irailak 22, ostirala, 15:00 ‐ 20.00.\nInteresa baduzu, formulario hau bete behar duzu, irailaren 10an baino lehen.


AUZOLANA ZABALA – ELKARTOKI\nMomentua heldu da! Hasi gara patioa eraldatzen!\nZabala eskolako 5 eta 6.mailakoak nahastu gara eta jolas baten bitartez 3 talde egin ditugu, auzolaneko zereginak banatzeko. Talde bakoitzari proiektu berriaren zati bat egokitu zaio: hesia, bankuak eta lorontzien apainketa batetik, petrila, zutabeak eta aterpeko eserleku eta eszenatokia bestetik, eta azkenik lurrean margoztuko diren jolasak eta formak.\nTalde bakoitzak kolore bateko jantzi moduko plastikozko amantalak jantzi ditu. Hauek izan dira gure auzolanaren “komandoak”:\nMuralistak: Amantala grisdunak. Hauen zeregina lurrean jolasak margoztu eta saskibaloi zelaiaren muga zehaztuko duten forma geometrikoak margoztea izango da.\nArtistak: Amantala berdedunak. Hauen zeregina hesia plastikozko hariarekin atontzea eta bankuak eta lorontziak margoztea izango da.\nEskultoreak: Amantala beltzdunak. Hauen zeregina aterpe barruko altzariak eraiki eta belar artifizialarekin zutabeak eta petrila estaltzea izango da.\nEguraldiak lagunduta lan asko aurreratzeko aukera izan dugu: eszenatokiaren muntaia, bankuen margoketa, lorontzien margoketa, belar zatien mozketa … Hesiaren harizko muralarekin eta lurreko forma geometrikoekin ere hasteko denbora izan dugu: perfilak markatu, koloreak aukeratu eta lehenengo frogak egin ditugu. Oraindik beste bi auzolan dauzkagu aurretik falta zaizkigun lan guztiekin amaitzeko. Bagoaz aurrera!


-en [Sareko Euskal Gramatika]\n-en atzizkiaren bidez izen baten kualitatearen gorentasuna adierazten dugu, beste izen batzuen kualitate berberarekin konparatuta. Superlatibo erlatiboak sortzen dira horrela. Adibidez, oso handia esaten dugunean, handitasunaren goi maila adierazten dugu baina handitasun hori ez dugu beste ezeren handitasunarekin konparatzen. Ostera, nirea da handiena esaten badugu, zenbait gauza elkarrekin konparatu ondoren egiten dugu baieztapen hori.\nHorrenbestez, izenondoari -en atzizkia gehituz osatzen da superlatiboa: txiki-en, zatar-en, handi-en, ederr-en, urdin-en… Superlatiboen forma oso erregularra da, asko eta on izenondoen forma superlatiboak salbu: gehien eta hoberen (hala ere, ona izenondoak ere badu onena superlatiboa). Hurrena, aurrena, lehena, azkena… eta antzekoak ere superlatibo mota honetakoak dira.\nIzenondoa predikatu osagarrian doanean, hau da, izen predikatua osatzen duenean, izenondoa bakarrik joan daitekeela esan dugu Adjektiboak predikatu osagarrian atalean. Superlatiboan dagoenean ere gauza bera gertatzen da:\nMarkel da azkarrena.\nauto hori da zaharrena.\nBaina askotan izenondoa Izen Sintagma baten barnean dago, izenari lagunduz:\nmahai txiki bat erosi dugu.\nneska prestu horrek egingo du aurkezpena.\nHolako sintagmetan izenondoa superlatiboan doanean, aurreko izena partitiboan joan daiteke:\netxerik zaharrena erosi du Mikelek.\nHala ere, partitiboa erabiltzea ez da beharrezkoa, eta literatura klasikoan, autoreek bata zein bestea erabiltzen dituzte, nahieran:\nEta erran zioen Aaroni: Zer egin darotzu populu hunek, zuk jautsaraztekotzat hunen gainera bekhaturik handiena (Biblia)\nEta ahal balute elkar itho lezakete, elkar jan lezakete, eta hori litake haukien atsegin handiena (Liburu ederra)\nSalutantzia hark berekin zakharkeien laudoriorik handiena eta ohoragarriena; ezen hitz hek erran nahi zuten Maria bethea zela Izpiritu sainduaren dohainez; benedikzione guziak gaindiz zirela haren baitan, eta etzela Jainkoaren begietan batere hura bezain agradagarririk. (Testamen çaharreco eta berrico historioa)\nEta haren hirrits handiena, sorthu zen oren beretik, zela bere burua bere aitari sakrifikatzea mundu guziaren salbatzekotzat. (Testamen çaharreco eta berrico historioa)\nEgia aitortzen dut den trufamendurik, laidorik eta mespreziorik handiena merezi dudala eta eztagotala zure serbitzari deboten kontutan sartzea. (Iesusen Imitacionea)\nHemendik konsideratu behar dugu ezen aita eternalaren gizonengana duen karitate handiena dela; zeren eta Iainko guztiz botheretsu hark guri emanez gero bere seme maitea, bere espiritu saindua ere, egun igortzen baiterauku. (Obra txipiak)\nEta Santa Escolazticak ihardetsi zion, irri ezti bat egiten ziolarik: “ Ni, zer haritu naizen? Huna: othoiztu zaitudanean, eman zinezadan gauza bat, atseginik handiena egin behar zarotana, badakizu nola hartu nauzun. (San Benoaten bizitzea)\nGure Jesus maiteak egin zuen mirakuilu bat, diteken handiena: eman zioten apostoluei bere haragia jatera eta bere odola edatera, ogiaren eta arnoaren itxuren azpian. (Sainduen Bizitzea)\nHaren eginbidetarik handiena zen hori, eta zeren duen hori azken urte hautan ikusi dugun bezala, bete, zor ginion gure ezagutza. (Mintzaira, aurpegia, gizon)\nKalte handiak egin darozkigu; bainan beretzat du engoitik zorigaitz handiena, honbertze tzarkeriaz hobendun Jainkoaren aitzinean agertu denaz geroz. (Mintzaira, aurpegia, gizon)\nBadakizue oihala egos, jo, latsa, bihur eta idorraraz dela, bokhata xuritzalen lanik handiena. (Eskaraz egia)\nAitzineko jaun hura zen Epaminondas, bere egunetako gerlari handiena. (Eskaraz egia)\nZeren Iaunik handiena Baita gure Iainkoa, Hura berze iainko guztien Errege gañekoa. (Eliçara erabiltceco liburua)\nZuri ekhartzen darotzut ohore handiena. (Manual devotionezcoa)\nEta gaurko idazleen artean biak erabiltzen badira ere, –ik partitibo marka gehiago erabiltzeko joera ikusten da:\nZein da, zure ustez, idazle batentzako oparirik handiena: gogoratua izatea, sariak irabaztea…? (Zortzi unibertso, zortzi idazle)\nGehien gustatu zaizkizun edo zuregan eragin handiena izan duten bost autore aipatzekotan, zeintzuekin geldituko zinateke? (Zortzi unibertso, zortzi idazle)\nElexpuru, J. M.\nLehenengo kasuan, nazioaren parterik handiena eta emankorrena diren seme-alabak gurasoen esanetara daude; bigarrenean, ez dago beste loturarik, elkarri laguntzeko agindu sakratu eta hautsiezina baizik, eta jasotako mesedeen esker ona, zeina ez baita hainbeste zapuzten giza bihotzaren gaiztakeriaren erruz, legeenganako atxikimendu gaizki ulertuen erruz baizik. (Delituez eta zigorrez)\n[…] libreen arteko hitzarmen omen dena edo izan behar lukeena, gehienetan ez dela izan banaka batzuen grinaren tresna baizik, edo patuak momentu batean sortutako beharra; ez dela giza naturaren azterketa hotzaren ondorioa, ez dela gauzatu ahaleginak puntu bakar batean bildu eta irizpide honetara heldu delako: Zorion handiena, kopuru handienaren artean banatua. (Delituez eta zigorrez)\nNorberaren Hantusterik edo Apaltasunik handiena, norberaren ezjakintasunik handiena da. (Etika)\nZati honetako 21ø Proposizioaren Eskolioan zehaztua dut zer den ideiaren ideia; baina ohartu behar da aitzineko Proposizioa berez aski argi dela; bakoitzak, ezen, ideia egoki bat duen ber, jakinen du ideia egokiak barne hartzen duela segurtasun handiena; ideia egoki bat izateak, alabaina, ez du beste deusik adierazi nahi, modu osoenean edo hoberenean, gauza baten ezagutza baizik; eta ezin du nehork horrelakorik zalantzan ezarri ez baldin badu bederen pentsatzen ideia, zerbait mutu dela, halako lauki baten gaineko pintura bezala dela […] (Etika)\nBat-batean, jatetxe italiarretik at, San Frantziskotik eta Ameriketatik at, ikusi nuen neure burua, berriro ere Obaban, eta nire lagunak ikusi nituen, eta batez ere Luis, Lubis, nire adiskiderik handiena, sekula gehiago ikusiko ez nuena. (Soinujolearen semea)\nErramu egunaren solemnitatea gorabehera, Obabako nekazari gazteek beren jitea ematen zioten, ez oso kristaua: lehenik, lehia-egun bihurtzen zuten, nork eramango ereinotz adar handiena eta loratuena; gero, meza bukatutakoan, lehia borroka bihurtzen zen, eta hamar edo hamabost mutilek elkarri erasotzeari ekiten zioten ereinotz adarra lantza edo ezpata moduan erabiliz, nor nagusi geldituko. (Soinujolearen semea)\nHolakoetan, bekatu, etsai, opari, adiskide… multzo osoa kontuan hartuta, multzo horretako handiena, politena… aipatzen dugu. Ideia superlatibo hori adierazteko, beste zenbait esapide ere erabiltzen ditugu:\nmunduko mendirik garaiena da Everest.\ninon den autorik azkarrena da hori.\ninoiz ikusi dudan etxerik politena da Ainhoarena.\nBeste postposizio batzuk ere erabiltzen ditugu: etxeetan / etxeetatik / etxeetarik… politena… superlatiboa dagokion izena zein multzotik atera den aditzera emateko bideak dira; hain zuzen ere, multzo horri dagokiolako esaten zaio superlatibo erlatiboa:\nGaldegin zuen neskatxa ttipietarik handienak. (Narrazioak, Mirande)\nHori da manamenduetan handiena eta lehena. (Biblia, Duvoisin)\nEta zeren zu baitzare Iaunetan handiena, Halaber zure izena Saindu eta gorena. (Eliçara erabiltceco liburua, Etcheberri (Ziburukoa))\nHala ere, izena markarekin nahiz gabe erabil daiteke.\nEuskaraz superlatibo hau baiezkoa da beti, ez du ezezko formarik. Horrenbestez, etxe handienaren parean ez dugu etxe gutxien handiena edo antzekorik. Halakoetan handi izenondoaren antonimora jo beharko dugu: etxe txikiena. Hala ere, tradizioan badira zenbait adibide:\nBere adiñik ederrena dutenean gastatu, Lothzen dire urthe galduak nahiz erreparatu: Baiña ikhusten dute laster, munduan omen ona, Prenda orotarik eztela gutien beharrena. (Fableak edo alegiak, Goietxe, L.)\nIrissartar koblaria zauku azkenean iduritu gutienik ahulena. (Buruchkak, Etchepare, J.)\nHauta zaitzu gutienik freskuenak, egos zaitzu hamar minuta, eman ur hotzian, xuri eta pika erditik trebeska. ( Eskualdun Kozinera)\nEgungo idazleen testuetan ere aurkitu ditugu adibide batzuk:\nHaiei bizibidea eman behar zietenez, gorputzik perfektuena eta arimarik gutxien ustelduena gorde behar izan diete; desirak ondoen sorraraz ditzakeen, eta samurtasuna emateko egokiena den guztia. (Legeen espirituaz II, Montesquieu / Iñaki Iñurrieta)\nLerroan, gutxien erabilienen artean, oso urrun aipatu izenetatik, aurkitzen ditugu “Jennifer” eta “Carmen”, alde batetik, eta “Fernando”, “Marcos” edo “Jose Maria”, bestetik. (XX. mendearen argi-itzalak, Salaburu, P.)\nBaina lege errazak behar dira, sinpleak, lege handiak, nazioaren baitan oparotasuna eta sendotasuna zabal dezaten legegilearen keinua besterik behar ez dutenak, belaunaldiz belaunaldi gorazarre kantu hilezkorrez laudatuko diren legeak; honelako legeak izaten dira ezezagunenak edota gutxien maitatuenak. (Delituez eta zigorrez, Cesare Beccaria / Juan Martin Elexpuru)\nHizkuntza da erakunde guztietan gutxienik egokiena dena berrikuntzak onartzeko. (Hizkuntzalaritza orokorreko ikastaroa, Saussure, F. / Isabel Arrigain)\nNolanahi ere, zenbait arlo teknikotan, zientzian, esaterako, badirudi gutxien(ik) beroen eta halako esapideak beharrezko gertatzen direla. Horren pareko -ago atzizkiarekin, adibidez, honelako esapideak ere badaude:\nEz da gutiago eder izanen bere arbasoen ontasuna iraultzea zorionezko bake baten tenoretan, ezenetz ontasun hura harmez bihotzoiki zaintzea gerletako asalduetan. (Telemake, Duvoisin)\nMorde Tristantek: Estonagarri bada hainbertze neskatxa gazte ikhustea, bere gaztetasunetik hasirik debruari bethiko emaiten, ez da gutiago espantagarri jakitea nola debrua nahi zen guziz jabetu haur gaztez, eta zer entseguak egiten zituen hortako berak, eta egin arazten haren azpiko eman zirenez. (Lehenagoko Eskualdunak zer ziren, Elizanburu, M.)\nBañan haren konduita ez da gutiago miragarria, nahiz athera detzan bere beharretarik, edo han utz detzan: nahiz mendeza detzan hei egiten zaizten inyustiziak, edo konsenti dezan billaka daitezen heien biktimak. Haren ganik izanen ditutzuen laguntzak bethi ageriak ez izan arren, ez dire gutiago egiazkoak eta konsolagarriak izanen. (Andredena Mariaren imitazionea, Mihura)\nIzenarekin ez da gutiago egia… askoz ere sarriago erabiltzen da:\nEz da gutiago egia, familiako lokarriak eztiago eta azkarrago, maiteago edo bederen jasangarriago dauzkala erlisioneak. (Gontzetarik jalgiaraziak, Hiriart-Urruty, J.)\nBada, asko phozoinek gure gorphutzari heriotzea ematen badute, ez da gutiago egia, jadanik erran dugun bezala, liburu gaixtoek eta tzarrek dituztela arimak hil arazten. (Lehenagoko Eskualdunak zer ziren, Elizanburu, M.)\nGaurko idazleen artean ere badaude adibideak:\nEta aste huntan ez dira gutiago preziagarri Bunuzeko ikusgarri berezia edo Ezpeletako Gau Argi festibala. (Lur Prezioen Dantza, Herria)\nMatxismoarena larria izaki, ez da gutxiago larri iragarkiko pertsonaiek azaltzen dituzten sentimenduen zekenkeria. (Egonean doazen geziak, Garzia, Joxerra)\nBiltzarraren historia, baina ez da gutxiago egia ni orain zin-hausle bilakatu izana ere Biltzarraren parte dela. (Ipuin hautatuak, Jorge Luis Borges / Garzia, Juan)\nEta filologoak dio: egia bada ere eskuarki hizkuntza batetik bestera itzultzean betiere zerbait galtzen dela, ez da gutiago egia, zenbaitetan, asko irabazten dela; adibidez, zerbait itzuli gabe uztean, zerbait hori bigarren hizkuntzan norbait bilakatzen delarik; orduan, itzulpenaren ametsak mustroak sortarazten ditu. (Gaur ere ez du hiltzeko eguraldirik egingo, Segurola, I.)\nAzkenik, gogoratu, zenbait esapidek -en superlatiboa eskatzen dutela:\nahalik eta leiburu(rik) handiena har ezazu.\nahalik gehien jan ezazu lasterketa aurretik.\nahalbait arinen amai ezazu lana.\nahal den gela(rik) handiena alokatuko dugu.\nLotsari duintasunez aurre egiteko ahaleginean, besoak gorputzaren bi alboetara zintzilik mantenduz, ahalik eta naturaltasun handienaz inguratu nintzaion. (Gorde nazazu lurpean, Saizarbitoria, R.)\nHorrekin batera, utilitarismoaren printzipioari jarraituz “ahalik eta gehienen ahalik eta zorionik handiena” bilatu behar dugu. (Filosofiako gida, Askoren artean)\nHiritik alde egiteaz, berriz, ez nuen dudarik, den-dena ari zitzaidan esaten hiritik ahalik gehien urrutiratzea nuela hoberena. (Ihes betea, Lertxundi, A.)\nEz, ordea, hankamenetik: ikasaulkian behera ipurdia irristatzen utzi, zangoa ustez disimuluan ahalik gehien luzatu, eta, oinpean kateatua, garraiatu du, ipurdiari atzera berriz ikasaulkian gora eraginda, folio salbatzailea begiz jo dezakeen parera. (Kurrin-kurrun vitae, Garzia, Joxerra)\nOrain, bihotza negarrez, Varsoviara ahalbait bizkorren iristea dut gogoan. (Europako mugetan barrena, Jimenez, E.)\nZernahi dela, Atano III.ak eta Arretxek egin dute, bai pilotari buruz, bai eta gure Euskal Herriari buruz, izaiten ahal den lanik ederrena. (Luzaiden gaindi, Aintziburu, A. / Etxarren, J. B.)\nMendaro edo mirra esentzia gozoa edo sudurrentzat nektarra den akara lurrina egitera zoazenean, lehenen behar duzuna ahal den oliba oliorik usaingabeena, sudurrei inolako jariorik igorriko ez diena, den bezala, egoskeran usain nahastuak lorrin eta honda ez ditzan, halaxe, arrazoi beragatik, gauzen lehenkiek ez diete sortzera doazen gauzei ez usainik ez hots propiorik erantsi, euren baitatik ezin baitute ezer igorri, ezta […] (Gauzen izaeraz, Lukrezio / Amuriza, X.)\nBaldin iadanik atzemana bazare amudio erho hekin sareetan, O Iainkoa, zein gaitz denhetrik ilkhitea! Iarzaite Iainkoaren maiestatearen aitzinean, haren presenzian ezagutzezazu zure miseriaren handitasuna, zure feblezia eta banaloria, gero bihotzeko ahalik enseiu eta indar handienaz madarikatzatzu hasi ditutzun amorio hek, arnegazazu hetan banaloriazki eman zaizkitzun promez guziak, eta borondate handi eta oso batez finkazazu zure bihotzean nihoiz ere etzarela geiago bihurtuko amoriozko elhe eta ioko hetara. (Philotea, Pouvreau, S.)\nO! nere arima! Badik hirur hogoi urthe, ahalik eta hobekiena Jesu-Kristo zerbitzatzen duala. (Meditacioneac gei premiatsuenen gainean, Duhalde)\nJAN-PIARRE: (Ahalik gehiena hurbilduz Xexiliri) Milesker, Xexili aste guziez izkiriatu baitautazu. (Suedako neskatxa, Larzabal, P.)\nGure baserritarrak egia egitzat, guzurra guzurtzat eta zorakeria zorakeritzat euki dagien, sozialismoa zer dan eta nora garoazan albait laburren azalduko dot. (Gizarte auzia, Eguzkitza, J. B)\nImiñiko da Marijaren irudi bat albait onduen apainduta, dala lora, larrosa, edo beste era atako edergarrijakaz, gela, eskaratz, edo etxekuak errosarijua errezetara batu oi diran lekuan. (Marijaren illa, Uriarte)\nArrazoin hunek berak erakharri nau, ene bortxa, eta ahalik gutiena bada ere, lerratzerat frantzes-kara diren hitz bakhar batzutarat. (Testamen çaharreco eta berrico historioa, Larreguy)\nEuskara Institutua, EHU, "-en", Sareko Euskal Gramatika (SEG), www.ehu.eus/seg